Ilić: Konsenzus o budžetu Banjaluke ili odluka o privremenom finansiranju - BHRT\nIlić: Konsenzus o budžetu Banjaluke ili odluka o privremenom finansiranju\nPredsjednik Skupštine grada Banjaluka Mladen Ilić rekao je da je njegov prijedlog da se ide na donošenje odluke o privremenom finansiranju ukoliko se ne pronađe konsenzus oko prijedloga gradskog budžeta za ovu godinu.\n“Odluka koju bi usvojili o privremenom finansiranju samo bi, na neki način, prolongirala razgovore do jednog momenta kada budžet mora biti usvojen, a to je prva polovina ove godine i ovo je jedna od mogućnosti”, rekao je Ilić novinarima u Banjaluci.\nNakon sastanka sa gradonačelnikom Draškom Stanivukovićem, predsjednicima gradskih odbora, šefovima klubova i predstavnicima svih političkih subjekata u lokalnom parlamentu, Ilić je rekao da je druga mogućnost da se u ponedjeljak, 5. aprila, nastavi zasjedanje Skupštine grada Banjaluka.\nOn je izrazio nadu da će u ponedjeljak, 5. aprila, biti predložen dobar prijedlog budžeta i da će se o njemu diskutovati na sastanku u pauzama i nakon sjednice Skupštine grada Banjaluka.\n“U pauzama i nakon održavanja ove sjednice ponovo ćemo održati sastanak u ovakvom sastavu da razgovaramo o novom prijedlogu budžeta grada Banjaluka, za kojeg se nadam da će ga pripremiti resorna odjeljenja Gradske uprave i nastojati da sadrži sve amandmane koje smo uložili”, pojasnio je Ilić.\nGradonačelnik Banjaluke Draško Stanivuković smatra da je jedino rješenje u ovakvoj situaciji da Gradska uprava Banjaluke dostavi prijedlog budžeta u ponedjeljak, 5. aprila, onakav kakav smatra da treba biti najbolji.\nTags\t#Banjaluka\t#Draško Stanivuković\t#mladen ilić\nSAD: Od koronavirusa preminulo više od 554.000 ljudi\nKrupa bez pobjede, Sloboda nadigrala Željezničar


Februar 01, 2019 14:33\nPremijerka je na svečanosti u Domu garde uručila srednjovekovne srpske mačeve polaznicima prethodnih klasa među kojima su, osim oficira Vojske Srbije i policijskih generala, i aktuelni ministri odbrane, policije i finansija Aleksandar Vulin, Nebojša Stefanović i Siniša Mali.\nBrnabić je, kao izaslanica predsednika Srbije Aleksandra Vučića, istakla da bezbednosni izazovi i rizici danas traže jedinstven pristup u oblasti spoljne i ekonomske politike, unutrašnje bezbednosti, politike odbrane i svih društvenih oblasti.\n"Zato su polaznici nove, osme klase, ne samo oficiri Vojske Srbije, već i visoki državni funkcioneri iz institucija koje kreiraju i sprovode politiku odbrane i bezbednosti", rekla je Brnabić.\n"Svi oni se školuju zajedno sa kolegama iz naše zemlje i to je jedna od potvrda kvaliteta i poverenja koje imaju nasUniverzitet odbrane i nase vojno-obrazovne institucije", naglasila je Brnabić i dodala da je to, takođe, i potvrda da regionalna bezbednost zavisi upravo od dobresaradnje svih međunarodnih subjekata.\n"Kao predsednica Vlade, ponosim se Vojskom Srbije, našim sistemom vojnog obrazovanja i vama garantujem moju ličnu podršku u daljem napredovanju", poručila je premijerka na svečanosti kojoj je prisustvovao i načelnik Generalštaba Vojske Srbije Milan Mojsilović.\nBrnabićVulinStefanovićSiniša Malivojno obrazovanjeSrbijaVojska Srbije\nPutevi Srbije: Izmene režima saobraćaja zbog radova 20


EURO 2016: Mađarska remizirala sa Islandom (foto galerija) | Muski Portal\nEURO 2016: Mađarska remizirala sa Islandom (foto galerija)\nFudbalska reprezentacija Mađarske zakoračila je u osminu finala Evropskog prvenstva u Francuskoj, nakon što je danas u drugom kolu grupe “F” protiv Islanda odigrala neriješeno, rezultatom 1:1, javlja Anadolu Agency (AA).\nNa samo početku utakmice obje strane su teže dolazile do konkretnih prilika, a golova nije bilo sve do 39. minute kada je za selekciju Islanda dosuđen jedanaesterac. Precizan je sa bijele tačke bio Gylfi Sigurdsson, koji je savladao mađarskog golmana i doveo Islanđane u vodstvo. To je bio rezultat prvog poluvremena.\nDobar dio prvog poluvremena također je bio bez značajnih prilika na obje strane, i kada se učinilo da je Island blizu historijske pobjede i preuzimanja vodstva u grupi “F”, desilo se ono najgore. Birkir Saevarsson je, na centaršut Mađara sa desne strane u 88. minuti, dotaknuo loptu i poslao je u svoju mrežu. 1:1 je bio konačan rezultat utakmice.\nMađarska se trenutno sa četiri boda nalazi na čelu tabele, i to je skoro pa osiguran plasman u daljni tok takmičenja. Island ima dva boda, Portugal jedan i Austrija na četvrtom mjestu bez bodova.\nPortugal i Austrija večeras u 21 sat igraju drugu utakmicu drugog kola grupe “F”.\nFudbalska reprezentacija Mađarske zakoračila je u osminu finala Evropskog prvenstva u Francuskoj, nakon što je danas u drugom kolu grupe “F” protiv Islanda odigrala neriješeno, rezultatom 1:1 ( Burak Akbulut – Anadolu Agency )\nEURO 2016: Italija minimalnim rezultatom savladala Švedsku (Foto galerija)


Joković reizabran za predsjednika SNP-a: Država da bude ispred svih interesa – СНП\nДатум чланка 01/08/2021\nНема коментара на Joković reizabran za predsjednika SNP-a: Država da bude ispred svih interesa\nJoković je istakao da imaju korektan odnos sa svim partijama vlasti, ali da ne pristaju na ultimatume\nPredsjednik Socijalističke narodne partije (SNP) Vladimir Joković reizabran je jednoglasno na tu funkciju na večerašnjem, devetom kongresu te partije, koji se pod sloganom „Časno“ održava u Podgorici.\nJoković je bio jedini kandidat za predsjednika.\nOn je, nakon sto je jednoglasno izabran za predsjednika partije, rekao da su izdržali i što se ne može izdržati i da neće postati partija koja je tu zbog ličnih interesa.\nIstakao je da imaju korektan odnos sa svim partijama vlasti, ali da ne pristaju na ultimatume:\n„Na putu smo da stvorimo pravnu državu i država mora biti ispred svih interesa“.\nJoković je rekao da žele vlast koja će donijeti nova radna mjesta, borbu protiv kriminala i korupcije i ujediniti državu.\nIstakao je da politiku partije neće voditi po ničijim nalozima, već u interesu građana.\nOn je kazao da su okrenuti evropskim vrijednostima. „Bez jakog SNP-a, nema ni jake Crne Gore“, kazao je Joković.\nMeđu gostima kongresa su Andrija Mandić (Demokratski front), predsjednik Prave Crne Gore Marko Milačić, Goran Danilović iz Ujedinjene Crne Gore, Maksim Vučinić (Radnička partija), Dritan Abazović i Luka Rakčević iz Građanskog pokreta URA, poslanik Pokreta za promjene Nikola Bajčetić…\nGosti kongresa su i Aleksandar Bogdanović (DPS), predstavnici Socijaldemokrata i Socijaldemokratske partije, kao i predstavnici političkih partija iz zemalja regiona.\nPotpredsjednik Vlade Dritan Abazovć rekao je da je saradnja sa SNP bila lagana, časna i jednostavna i da se nada da će tako biti ubuduće.\nGeneralni sekretar DPS-a Aleksandar Bogdanović je kazao da vjeruje da će kongres SNP-a rezultirati političkim iskoracima, navodeći da misli na težnju građana – baštinjenje evropskih vrijednosti i dalje jačanje građanskog karaktera crnogorskog društva. On je poručio SNP-u da se nada da će im izbori biti mudri i u korist stabilnosti države Crne Gore.\nJoković i Bogdanovićfoto: Luka Zeković\nJedan od lidera DF-a Andrija Mandić je rekao da je potrebna sloga i upornost da se bore za pobjedu koju su osvojili 30. avgusta.\n„Svuda kroz našu novu vlast imamo posijane ljude bivšeg režima… Prvo da ispravimo nepravde i nama i vama i da budemo prava vlast“.\nMandićfoto: Luka Zeković\nČestitku Jokoviću je putem Tvitera uputio predsjednik Skupštine Aleksa Bečić.\n„Vjerujući da ćemo biti partneri na putu borbe protiv ekstremizma, kriminala, korupcije i podaništva, odnosno izgradnje pomirene, ekonomski stabilne, pravno uređene i građanski jake Crne Gore, upućujem naljepše želje u daljem radu svim funkcionerima i članovima SNP-a“, naveo je Bečić.\nPotpredsjednik Skupštine Srbije Stefan Krkobabić je kazao na kongresu da PUPS i SNP dijele iste ideale.\n„To je borba za pravednu i socijalnu državu“.\nSupruga prvog predsjednika i osnivača SNP-a Momira Bulatovića, Nada Bulatović, kazala je da sadašnjem rukovodstvu i članstvu SNP-a želi uspješan rad i napredak.\n← Koncertom “Pjevajmo i volimo se” KIC pop hor zaokružio sezonu uspješnih nastupa → Ivanović: Predsjednici partija da se dogovore o novom sastanku


Ni promena trenera nije pomogla - Vojvodini bod protiv Voždovca - Sportske.net\nNi promena trenera nije pomogla - Vojvodini bod protiv Voždovca\nU prvoj nedeljnoj utakmici 15. kola Superlige, Voždovac i Vojvodina su danas podelili bodove u Beogradu.\n"Vojvodini neophodni bodovi"Zlatna deca Srbije - Kako im ide 4 meseca posle?Posle trenera Vojvodina ostala i bez sportskog direktoraVojvodini više ne preti oduzimanje bodovaSL: Zvezda čeka Borac, Partizan u Lučanima\nFudbaleri Vojvodine ponovo nisu uspeli da dođu do pobede u domaćem šampionatu, ni posle promene na klupi i odlaska dosadašnjeg trenera Zlatomira Zagorčića.\nNovosađani su danas gostovali ekipi Voždovca u Beogradu, a meč je završen bez golova, rezultatom 0-0.\nU nedostatku golova, viđeno je nekoliko šansi na obe strane, Marinković je u prvom poluvremenu opasno pripretio golu Vojvodine, a u nastavku su velike prilike za goste propustili Ivanić i Ožegović, koji u 72. minutu nije uspeo da iskoristi situaciju jedan na jedan sa golmanom domaćih Popovićem.\nPosle ovakvog epiloga, Vojvodina je ostala na sedmom mestu sa 21 bodom, tri više od današnjeg rivala.


Dmitrij Peskov - Blic Online\nMoskva pozdravlja razmenu zatvorenika koja je obavljena danas između Rusije i Ukrajine, rekao je danas portparol Kremlja Dmitrij Peskov.\nMoskva nije dobila nikakvu potvrdu od Vašingtona o spremnosti američkog predsednika Donalda Trampa da se sretne sa ruskim predsednikom Vladimirom Putinom na marginama samita G20, rekao je portparol Kremlja Dmitrij Peskov.\nLider Severne Koreje Kim Džong Un je profesionalan, dobro obučen i školovan šef države, rekao je danas portparol Kremlja Dmitrij Peskov.\nNije doneta konačna odluka o vremenu i mestu održavanja sastanka između ruskog predsednika Vladimira Putina i lidera Severne Koreje Kim Džong Una, rekao je danas portparol Kremlja Dmitrij Peskov.\nDmitrij Peskov, portparol ruskog predsednika Vladimira Putina, izjavio je danas da se američki zakon koji zahteva informacije o ličnom bogatstvu ruskog predsednika ne uzima za ozbiljno.\nTurski predsednik Redžep Tajip Erdogan izjavio je danas da će se najverovatnije sastati sa ruskim predsednikom Vladimirom Putinom kako bi razgovarali o povlačenju američkih vojnika iz Sirije.\nRuski bombarderi sleteli u Karakas, Pompeo besan: Dve KORUMPIRANE VLASTI guše slobodu naroda\nIzjave državnog sekretara SAD Majkla Pompea, u kojima osuđuje let dva strateška ruska bombardera u Karakas, pogrešne su i neprimerene, saopštio je portparolj Kremlja Dmitrij Peskov.\nFrancuski predsednik Emanuel Makron i nemački kancelar Angela Merkel vršili su pritisak na ruskog predsednika Vladimira Putina da oslobodi ukrajinske mornare, koji su prošlog meseca zarobljeni sa brodovima u Azovskom moru, rekao je danas portparol Kremlja Dmitrij Peskov.


"Nova Iskra" raspisala konkurs za članstvo u mreži saradnika "Designers Lab" “Nova Iskra” raspisala konkurs za članstvo u mreži saradnika “Designers Lab” – Personal magazin\nOd oktobra ove godine, beogradski Dizajn inkubator “Nova Iskra” radi sa proširenim kapacitetima, a kao i svakog decembra od 2012. godine, upravo je raspisan otvoreni poziv za članstvo u “Designers…\nOd oktobra ove godine, beogradski Dizajn inkubator “Nova Iskra” radi sa proširenim kapacitetima, a kao i svakog decembra od 2012. godine, upravo je raspisan otvoreni poziv za članstvo u “Designers Lab”-u coworkera koji su aktivni u okviru prostora “Nove Iskre” u ulici Gavrila Principa 43 u Beogradu.\n“Designers Lab” je najuža i najbliža mreža saradnika “Nove Iskre”. Dizajneri i kreativaci različitih profila, koji se biraju svakog decembra na osnovu otvorenog konkursa, dobijaju priliku da koriste pogodnosti radnog prostora “Nove Iskre” na bazi beneficirane mesečne članarine u iznosu od 100 EUR, i da taj prostor dele sa menadžmentom “Nove Iskre” i drugim coworkerima. “Designers Lab” je namenjen podršci mladih kreativaca koji su na početku svojih karijera i imaju potrebu za profesionalnim radnim prostorom, razmenom iskustava i susretima sa potencijalnim klijentima i predstavnicima industrije. Standardna cena mesečnog korišćenja coworking prostora “Nove Iskre” je 150 EUR.\nSvi članovi “Designers Lab”-a imaju priliku da koriste jednu od 39 radnih jedinica u prostoru “Nove Iskre”, kao i sve prateće sadržaje, prostorije i opremu neophodnu za svoj rad – brzi wi-fi, konferencijsku salu, zanatsku modelarnicu, alat, foto-korner i drugu opremu, dizajn biblioteku, kancelarijski materijal i kuhinju. Nova Iskra takođe redovno predstavlja edukativne programe u kojima članovi “Designers Lab”-a imaju prednost učešća, kao i podršku u vidu konsultacija, tipskih ugovora, pravnih saveta i iz drugih oblasti relevantnih za kreativne profesionalce. Prezentacija prostora NI i spisak opreme mogu se pogledati na sajtu – www.novaiskra.com.\nProstor “Nove Iskre”, koji sada zauzima površinu od 450m2 i koji je rekonstruisao beogradski studio Petokraka, do sada je pružio vrhunske uslove za rad za više od 80 pojedinaca, frilensera i članova manjih timova iz domena dizajna, arhitkture ili IT-a. Do danas u “Novoj Iskri” je realizovano i preko 100 eduaktivnih programa, dok su članovi “Creative Hub” i “Designers Lab” mreža, kojih ima ukupno preko 200, uzeli učešće u desetinama projekata iz domena grafičkog, UX, web ili industrijskog dizajna, razvoja proizvoda, arhitekture, brendinga i strateških komunikacija koje za klijente realizuje ili samostalno inicira tim “Nove Iskre”. Ukupna vrednost angažmana kreativaca kroz projekte Nove Iskre samo tokom 2014. godine iznosi oko 70.000 EUR.\nVeć drugu godinu za redom, Nova Iskra ostvaruje saradnju sa ERSTE Bankom, koja će zajedno sa timom Nove Iskre izabrati jednog kandidata za Designers Lab kao stipendistu ERSTE Banke koji će imati priliku da tokom 12 meseci koristi kapacitete NI u potpunosti besplatno. Izbor stipendiste biće baziran na kvalitetu portfolija, sa fokusom na mlade autore. Stipendista NI i ERSTE Banke tokom 2014. godine bio je industrijski dizajner Nenad Merzel, koji je uzeo učešće u više značajnih dizajn-angažmana i programa Nove Iskre.\nZainteresovani budući korisnici mogu se prijaviti putem online formulara koji se može naći na adresi, najkasnije do nedelje 21. decembra u ponoć. Neophodno je popuniti formular i priložiti profesionalni CV, kao i portfolio sa radovima. Kandidati koji prođu u uži izbor biće pozvani na intervjue u periodu od 22. do 24. decembra, nakon čega će izabrani članovi o tome biti zvanično obavešteni, navedeno je u saopštenju.\n“Nova Iskra” raspisala konkurs za članstvo u mreži saradnika “Designers Lab” was last modified: December 12th, 2014 by Redakcija\nDesigners LabNova Iskra


Gradonačelnik poželeo odbojkašima Radničkog da vrate TROFEJ u Kragujevac - Sportal\nOK Radnički Foto: Stare Slike\nP. L. - Vest objavljena: 19:54 - 13.03.2021\nOdbojkaši kragujevačkog Radničkog krenuli su danas put Vrnjačke Banje, dan pre zakazanog finala Kupa Srbije, kako bi se što bolje prilagodili uslovima u dvorani „Vlade Divac“ za meč koji ih očekuje sa kraljevačkom Ribnicom. Ispratili su ih gradonačelnik\nOdbojkaši kragujevačkog Radničkog krenuli su danas put Vrnjačke Banje, dan pre zakazanog finala Kupa Srbije, kako bi se što bolje prilagodili uslovima u dvorani „Vlade Divac“ za meč koji ih očekuje sa kraljevačkom Ribnicom. Ispratili su ih gradonačelnik Kragujevca Nikola Dašić i član Gradskog veća za sport Predrag Stevović, koji su im tom prilikom poželeli da se u Kragujevac vrate sa osvojenim trofejom.\nPovratak trofeja u grad Kragujevac svakako bi bila velika stvar, ali sama činjenica da su se naši odbojkaši plasirali u finale Kupa Srbije već predstavlja ogroman uspeh. Očekujem da igrači odigraju bez pritiska i da znaju da bez obzira kakav rezultat bude u finalu, mi smo u svakom slučaju ponosni na njih, istakao je gradonačelnik Kragujevca Nikola Dašić.\nOvogodišnje finale je specifično po tome što zbog aktuelne situacije sa korona virusom neće biti publike na tribinama, a novina je i ta što će se finalni meč Kupa po prvi put igrati na parketu hale u Vrnjačkoj Banji. Da je sam plasman odbojkaša u finale Kupa Srbije veliki uspeh za grad Kragujevac slaže se i član Gradskog veća za sport Predrag Stevović.\nZahvaljujući velikoj podršci gradonačelnika Nikole Dašića, mi smo danas u poziciji da pravimo vrhunske sportske rezultate, da imamo ovakvu omladinu i sportiste koji su spremni da se bore za naš grad. Verujem da ćemo sutra uspeti da napravimo sjajan rezultat, a ukoliko ga ne bude, svi igrači su za sve što su učinili tokom sezone zaslužili veliki aplauz i čestitke, rekao je Stevović.\nSiguran sam da nas očekuje teška i neizvesna utakmica, u kojoj će možda i jedna lopta odlučiti o pobedniku. Mislim da ekipa Ribnice ima ozbiljan kvalitet da nam se suprotstavi i oteža put do trofeja, ali mi smo spremni da odigramo najbolje i nadamo se dobrom rezultatu, kaže trener Radničkog Dragan Kobiljski.\nOvoj generaciji odbojkaša Radničkog pruža se jedinstvena prilika da osvajanjem Kupa Srbije uđu u klupske anale i stanu uz rame slavnoj ekipi iz 2008. godine, koja je ostala upisana zlatnim slovima u istoriji kragujevačkog kluba. Podsetimo da je u tadašnjem finalu nacionalnog Kupa, pred više od 3 000 gledalaca u kragujevačkom „Jezeru“ Radnički savladao Ribnicu.\nTragedija potresla naše prostore, PREMINUO nekadašnji košarkaš (31) prvaka Evrope! Tuga - pre samo nedelju dana umro i njegov otac\nMlađa sestra Jelene Đoković je NEVEROVATNO LEPA, oduševila je poslom kojim se bavi i malo ko je znao za nju /FOTO/\nTrinaest godina kasnije isti rivali ponovo će odlučivati o pobedniku najmasovnijeg klupskog takmičenja - u finalnoj utakmici 56. Kupa Srbije za odbojkaše, koja je zakazana za sutra od 16.30 časova u hali „Vlade Divac“ u Vrnjačkoj Banji, uz direktan prenos na Drugom programu Radio televizije Srbije.\nOK Radnički Odbojka\n13:15 - 26.06.2022


"Rukometni savez RS podržava sve odluke koje idu u korist rukometa“ | Ostali sportovi\n"Rukometni savez RS podržava sve odluke koje idu u korist rukometa“ | MONDOBA\n17. June, 10:00\n"Rukometni savez RS podržava sve odluke koje idu u korist rukometa“ 0 Podijeli Podijeli na facebook Podijeli na twitter Podijeli na viber Pošalji na mail\n01.06.2020. / 19:42 19:48\nAutor mondo.ba 01.06.2020. / 19:42 19:48\nSaopštenje krovne kuće rukometa Srpske.\nKomesar za takmičenje rukometne Premijer lige BiH Srđan Jović u najnovijem biltenu objavio je zaključnu tabelu za sezonu 2019/20, u kojoj će titula pripasti rukometašima Borca m:tel.\nRukometna sezona na bh. terenima tako neće biti nastavljena, a ova odluka uzburkala je strasti u Federaciji BiH, nakon čega su uslijedila brojna reagovanja.\nTim povodom oglasili su se i iz Rukometnog saveza Republike Srpske, a njihovo saopštenje prenosimo u cjelosti.\n"Rukometni savez Republike Srpske podržavao je i podržavaće sve odluke koje idu u korist rukometnog sporta, kako u Republici Srpskoj isto tako i kada je u pitanju nivo BiH. Ovo jasno govori da nikada nismo bili opstrukcija niti smo ikada blokirali rad Saveza sa sjedištem u Sarajevu i samo hoćemo da se radi po Statutu kao i svim drugim normativnim aktima Rukometnog saveza BiH. Na sastanku kojeg sam imao danas u Sarajevu sa predsjednikom RS BiH Slobodanom Zadrom i drugim potpredsjednikom Mensurom Sinanovićem, samo sam potvrdio da mene i moje saradnike zanima isključivo poštovanje propisa. Oni su se usprotivili odluci komesara za takmičenje Premijer lige za rukometaše Srđana Jovića koji je danas objavio bilten 19. po kojem je okončana tekuća sezona, a konačan poredak na tabeli utvrđen je stanjem u trenutku prekida prvenstva zbog pandemije i tražili su da se poništi ova njegova odluka. Na tako nešto nisam želio da pristanem, jer je komesar po svim propisima bio dužan da objavi konačan rasplet sezone i tu mu se niko ne može miješati, i isto je morao da uradi komesar takmičenja za rukometašice Zdenko Alpeza, ali on to još nije učinio iako je bio dužan da to uradi prije sedam dana. U međuvremenu pojavile su se opasne prijetnje komesaru Srđanu Joviću i ovim putem svima njima poručujem da RS Republike Srpske apsolutno stoji uz gospodina Jovića, i da ćemo sve te prijetnje prijaviti nadležnim organima.\nNa današnjem sastanku predlagali su da Premijer liga BiH u narednoj sezoni ima 20 klubova koji bi bili svrstani u dvije grupe po 10 timova, samo da iz Lige ne ispadnu Iskra iz Bugojna i Goražde, a što je već ranije predložio Nedim Musić, predsjednik RК Gračanica. Кategorično sam to odbio, zalagaćemo se da se ispoštuje odluka komesara za takmičenje kao i da se poštuje potpisani sporazum iz 19. septembra 2019. godine u kojem jasno stoji koliko klubova ispada iz Premijer lige i kako se popunjava Liga za sezonu 2020/2021. Mi smo tada bili napadani od ljudi iz Republike Srpske što smo to potpisali, ali smo sve izdržali i stavili smo svima do znanja da nas interesuje bolje sutra za rukomet.\nNismo mi krivi što je očajno stanje u drugom entitetu iz kojeg bi pojedinci željeli da se miješaju u odluke i rad Rukometnog saveza Republike Srpske, ali o tome mogu samo da maštaju. Isto tako žele da nas označe kao krivce za trenutno stanje što apsolutno nije tačno s obzirom da smo oduvijek bili za transparentan rad kao i poštovanje Statuta i drugih normativnih akata RS BiH.\nOno što želim da napomenem, a to je da smo dogovorili da se sjednica UO RS BiH održi 12. juna. Ista će ovog puta biti održana, jer je priprema urađena prema propisima, a ne kako je to na nakaradan način želio sadašnji predsjednik Slobodan Zadro koji je uglavnom ignorisao naše više nego konstruktivne prijedloge.\nMi ćemo tražiti sastanak u Ministarstvu porodice, omladine i sporta Republike Srpske i siguran sam da ćemo od njih dobiti maksimalnu podršku. Takođe, ukoliko ljudi iz RS FBiH ne budu razmišljali isključivo za boljitak rukometa, onda ćemo najvjerovatnije zamrznuti naš status u RS BiH, odnosno sve do trenutka dok se konačno ne održi Skupština RS BiH koja je trebala da bude održana još u februaru tekuće godine. Očigledno je da se skupštinskog zasjedanja plaše pojedinci iz FBiH, jer vjerovatno više ne bi dobili povjerenje svoje baze da se nađu u najvišim organima RS BiH", navodi se u saopštenju potpisanom od strane predsjednika RS RS Marinka Umičevića, uz napomenu da će o svim dešavanjima u RS BiH biti razgovora i na sjednici Upravnog odbora RS RS, koji će biti održan u utorak u Doboju sa početkom od 14 časova.\nRukomet Rukometna liga BiH Rukometni savez RS Rukometni savez BiH Marinko Umičević\nHit! Nadal pomenuo Novaka, svi su prasnuli u smijeh: Vjetar napravio hao...


Naslovna Medija centar Banca Intesa i KfW potpisale tri kreditne linije Banca Intesa i KfW potpisale tri kreditne linije\nBanca Intesa i KfW potpisale tri kreditne linije\n„Održiv ekonomski razvoj i veće mogućnosti za zapošljavanje ostaće prioritetne oblasti bilareralne razvojne saradnje Nemačke i Srbije. Novoosnovana Nemačko-srpska inicijativa za održiv rast i zapošljavanje će se fokusirati na ove prioritete kroz kreditne linije koje su potpisane danas i koje će omogućiti bolji pristup finansiranju za mikro, mala i srednja preduzeća, kao i za opštine, i na taj način stimulisati investicije i doprineti boljim uslovima života širom Srbije,“ izjavio je Aksel Ditman (Axel Dittmann), ambasador Savezne Republike Nemačke u Srbiji.\nZa podršku mikro, malim i srednjim preduzećima iz ruralnih sredina, pre svega onim koja se bave poljoprivrednom proizvodnjom, kao i registrovanim poljoprivrednim gazdinstvima, namenjena je kreditna linija u iznosu od 23,5 miliona evra. Sredstva iz ove linije, koja ima ročnost od sedam godina, će omogućiti klijentima finansiranje svih investicionih projekata i trajnih obrtnih sredstava na duži vremenski period nego što je to do sada bio slučaj, uz povoljniji rok otplate i duži grejs period.\n„Kreditne linije koje smo obezbedili u saradnji sa našim višegodišnjim partnerom, KfW Razvojnom bankom, i uz podršku Vlade Nemačke, potvrđuju opredeljenje Banca Intesa da pruži dodatni podsticaj daljem ekonomskom oporavku kroz povoljne uslove finansiranja, a samim tim omogući i stvaranje novih radnih mesta. Uvereni smo da kao vodeća banka na tržištu Srbije i najveći kreditor domaće privrede možemo dati značajan doprinos daljem razvoju pre svega poljoprivrede i segmenta mikro, malih i srednih preduzeća, ali i stvoriti uslove za stabilan rast i razvoj na dugi rok,“ izjavila je Draginja Đurić, predsednik Izvršnog odbora Banca Intesa.\nZa registrovana poljoprivredna gazdinstva predviđena je i kreditna linija od 8 miliona evra iz koje će Banca Intesa odobravati kredite za finasiranje obrtnih sredstava u ratarskoj proizvodnji. Ovaj inovativni proizvod, jedinstven na domaćem tržištu, će kao posebnu pogodnost uključivati i osiguranje useva od osnovnih rizika na iznos ulaganja.\n„Partnerstvo KfW Razvojne banke sa Banca Intesa karakteriše uvođenje inovacija u finansijski sektor Srbije i davanje podstreka za razvoj novih proizvoda. U tom duhu, KfW je u saradnji sa Banca Intesa i kompanijom Generali Osiguranje razvila kredit za poljoprivrednike sa osiguranjem. Ovaj zajam je zamišljen kao kombinacija kredita za poljoprivrednike i osiguranja useva po ceni jednog proizvoda i omogući će srpskim poljoprivrednim proizvođačima bolji pristup finansiranju i bolje osiguranje od rizika. Na taj način, poljoprivrednici u Srbiji mogu da povećaju produktivnost i konkurentnost, što će dovesti do generisanja rasta, pogotovo u ruralnim područjima,“ izjavio je Arne Gos (Arne Gooss), direktor kancelarije KfW Razvojne banke u Srbiji.\nLokalne samouprave će biti u mogućnosti da apliciraju za kredite za finansiranje infrastrukturnih investicionih projekata opština i javnih preduzeća iz kreditne linije u vrednosti od 15 miliona evra. Sredstva će biće plasirana sa rokom otplate do sedam godina i grejs periodom do tri godine.


Psi izujedali stariju Nišlijku - Dnevnik Juga\nHome / GRADOVI / Niš / Psi izujedali stariju Nišlijku\nSrdjan Stamenkovic 16/03/2016\tNiš Leave a comment\nKod Starog groblja u Nišu, jutros, nešto posle 6 sati, čopor od 12 pasa izujedao je sedamdesetšestogodišnju staricu iz ovog grada. Hitne pomoći stigla je na mesto neseće, ali su psi toliko bili agresivni da su napali i njihovu ekipu, pa je morala da interveniše i policija.\nStarica je prebačena u Urgentni centar, a lekari kažu da dugo unazad nije zabeležen ovakav napad, s obzirom na to da nije bilo mesta na telu, sem po glavi, gde psi nisu ujeli nesrećnu ženu.\nIz niške Hitne pomoći kažu da je starici čak polomljena i ruka od ujeda i da je primljena u psihički jako lošem stanju zbog trauma koju je doživela.\nInače, ovo nije prvi put da psi lutalice napadaju slučajne prolaznike kod Starog groblja. Uglavnom su u čoporima, spavaju na groblju, a stanari okolnih zgrada im bacaju hranu.\nDok nadležni u Gradu kažu da trenutno nema novca za izgradnju azila i da bi ovaj problem trebalo nekako da se reši internim dogovorima između gradskih opština, Nišlijama ostaje da se “mole Bogu” da ne budu napadnuti dok prolaze kroz Staro groblje ili, pak, da zaobilaze ovo mesto u širokom luku.\nUhapšen dvojac zbog prodaje droge sugrađanima\nU Nišu zaraženo više od 200 nastavnika i 800 učenika – prosvetni sindikat traži HITAN prelazak na onlajn nastavu\nMinistarstvo državne uprave i lokalne samouprave Vlade Republike Srbije saopštilo je da će i ove …


Najpoznatiju berzu na svetu trese možda i najveća "kriza" ikada, i to ne u finansijskom smislu. Grupa običnih ljudi sa društvene mreže Redit upustila se u borbu protiv čuvenih investitora hedž fondova, tzv. "vukova sa Volstrita", čime je ovim izuzetno moćnim i bogatim grupama poljuljala poziciju, finansije i imidž.\nDonedavno hedž fondovi bili su oličenje neprikosnovenosti, oni kojima niko nije mogao da se približi. O njihovom uspehu na tržištima kapitala najbolje govori to što menadžeri koji upravljaju ovim takoreći udruženjima, godišnje zarađuju milijarde dolare, te je njih najuspešnjih 15 zaradilo 12 milijardi dolara samo u 2019., što je suma koja prevazilazi ekonomije zemalja poput Nikaragve, Bahama ili Namibije.\nA šta su zapravo hedž fondovi i kako rade?\nOvi fondovi nastali su 1949. godine, kada je Alfred Džons prvi pokrenuo fond koji je pomoću zauzimanja tzv. dugih i kratkih pozicija na tržištu omogućavao postizanje ciljne izloženosti tržišnom riziku. Takva vrsta ulaganja privukla je bogate individualne investitore, koji su tražili alternativni način tradicionalnim oblicima ulaganja.\nHedž fondovi imaju status "divljih" fondova jer, po pravilu, nisu registrovani i ne podležu zakonskim propisima koji regulišu rad registrovanih investicionih fondova.\nKontradiktorno zvuči činjenica da hedž fondovi ne moraju biti registrovani.\nObjašnjenje leži u činjenici da ne postoji mehanizam koji bi mogao zabraniti određenoj grupi individualnih investitora da udruže novac, znanje i vreme, kako bi sa zajedničkog računa investirali novac. Poslovanje hedž fondova moguće je samo u slučaju da izbegavaju zakone koji ograničavaju politike investiranja investicionim fondovima.\nHedž fondovi u SAD organizovani su tako da nemaju potrebu da poštuju restriktivne zahteve - "Security and Exchange Commission" (SEC) koja nadzire tržište kapitala. Reč je o četiri zakona koji regulišu poslovanje investicionih fondova.\nSamo za imućne\nOsnovna prednost hedž u odnosu na klasične investicione fondove jeste ta što hedž fondovi mogu investirati na način koji nije dozvoljen klasičnim investicionim fondovima. Hedž fondovi imaju mogućnost ulaganja u sve vrste finansijskih instrumenata, bilo da je reč o berzanskom ili vanberzanskom tržištu. Minimalan ulog za ulazak u ovo elitno "društvo" kreće se od od 250 hiljada do čak 25 miliona dolara.\nVećina ovakvih fondova je uz to i zatvorena za nove klijente. Stoga je ova vrsta investiranja namenjena velikim korporacijama i bogatim individualcima.\nOvi fondovi su netransparentni, jer nemaju obavezu objavljivanja informacija o tome gde i na koji način plasiraju sredstva članova fonda. Organizovani su kao neka vrsta partnerstva, gde je glavni menadžer u isto vreme i glavni savetnik, odnosno investitor.\nČlanovi fonda – klijenti nastupaju u ulozi finansijera fonda. Najveći broj hedž fondova je registrovan ofšor jer na taj način mogu izbeći plaćanje poreskih obaveza.\nNajbolji zaradili 12 milijardi dolara\nAgencija Blumberg je u prošloj godini uspela da, koristeći podneske Komisije za hartije od vrednosti, veb lokacije kompanija i izveštavanje o imovini, napravi rang listu prihoda menadžera hedž fonda, koja pokazuje da je prvih 15 pojedinaca 2019.godine zaradilo oko 12,4 milijarde dolara.\nGeneralno, Blumbergova analiza uključuje samo najveća i najmaterijalnija sredstva u okviru investicionih firmi. Neki menadžeri hedž fonda drže značajnu imovinu izvan tradicionalnih aktivnosti hedž fonda, uključujući rizični kapital ili strategije sa niskim naknadama, koje takođe nisu obuhvaćene analizom. Takđe, na sve fondove, kriza izazvana pandemijom virusa korona imala je velike posledice prošle godine.\nRazličite liste saglasne su da je najbogatiji menadžer hedže fondova Džim Simons, bivši profesor matematike i osnivač kvantitativne trgovinske kompanije Renaissance Technologies.\nSimons (82) se penzionisao pre deceniju, ali je i dalje kopredsednik Renaissance-a, zajedno sa svojim sinom Natanielom. Njegovo bogatstvo poraslo je za oko 1,5 milijardi dolara od prošle godine na 23,5 milijardi dolara. Renaissance Technologies sada upravlja sa oko 80 milijardi dolara.\nSledeći na listama najbogatijim hedž menadžera je Rej Dalio, čija se firma "Bridgewater Associates" suočila sa teškim posledicama usled uticaja korona - krize, ali čije se boagstvo bez obzira na to procenjuje na 18,7 milijardi dolara. Dok ga sledi Ken Grifin sa bogatstvom od 12,7 milijardi dolara.\nGrifin vodi firmu hedž fonda koju je osnovao 1990. godine i koja sada upravlja imovinom od oko 34 milijarde dolara.\nPročitajte kako je poraz bogatih i moćnih fondova od malih ljudi sa društvenih mreža uzdrmao svet berzi i ulaganja.


Subvencije za poslodavce koji zapošljavaju teško zapošljive - JuGmedia\nNIŠ – Ugovore o dodeli subvencija za zapošljavanje teško zapošljivih lica danas je u niškoj Gradskoj kući dobilo 50 poslodavaca, a oni će uz ovu pomoć uposliti ukupno 62 lica.\nDirektor niške flijale Nacionalne službe za zapošljavanje Boban Matić je istakao da poslodavci u Nišu dobijaju 150.000 dinara po novozaposlenom.\n“Za ovu namenu iz budžeta grada Niša izdvojeno je 4,7 miliona dinara, a iz republičkog budžeta, posredstvom Nacionalne službe za zapošljavanje, još 4,7 miliona“, rekao je Matić.\nOn je naglasio da se subvencije za zapošljavanje teže zapošljivih lica prvi put ove godine isplaćuju udruživanjem sredstava republike i lokalnih samouprava.\n“Na području Nišavskog okruga sredstva za subvencije izdvojili su Niš, Aleksinac i opština Gadžin Han“, kazao je Matić.\nSubvencije su, dodao je Matić, izdvojene za zapošljavanje mladih do 30 godina, starijih od 50 godina, pripadnika romske nacionalnosti, osoba sa invaliditetom, radno sposobnih korisnika novčane pomoći i radnika koji su proglašeni za tehnološki “višak”.\nGradonačelnik Niša Darko Bulatović je ovom prilikom najavio da će grad naredne godine izdvojiti 30 miliona dinara za subvencije poslodavcima, a još toliko obezbediće Nacionalna služba za zapošljavanje.\nBulatović je rekao da se očekuje da kompanija “Leoni” u toku 2017. godine u Nišu uposli 2.200 radnika, kompanija “IMI” 1.250 radnika, a investitor čije će ime naknadno biti objavljeno 1.060 radnika.\nPrema Bulatovićevim rečima broj nezaposlenih u Nišu konačno je smanjen ispod 30.000.


Na "Vinskom balu" i plivanje za vinski krst\nPočetna/BIZNIS/Na “Vinskom balu” i plivanje za vinski krst\nSana Life 4. avgusta 2016.\tBIZNIS, MANIFESTACIJE, TRADICIJA Ostavite komentar\nPo tradiciji biraće se i Boginje vina, najbolje pesme i karikature na temu vina i grožđa, najbolji vina i vinogradar.\n„Prvi Vinski bal održan je 1960. godine i od tada održava se sa prekidima. Ove godine manifestacija se održava po 31. put. Pre 40 i više godina vinogradarstvo je u Vlasotincu bilo u ekspanziji i u to vreme proizvodile su se ogromne količine dobrog vina. Opština podržava ovu manifestaciju jer su u poslednjih 15 godina vinogradi zapušteni, a naš cilj je da oživimo vinogorje, da podstaknemo mlade ljude da se bave vinogradarstvom i vinarstvom pre svega kroz otvaranje vinskih podruma jer je naše područje veoma kvalitetno za gajenje vinove loze. Što se finansija tiče u opštinskom budžetu predviđena su sredstva u iznosu od oko dva miliona dinara – rekao je Zoran Todorović, predsednik opštine na današnjoj konferenciji za novinare u galeriji Narodne biblioteke „Desanka Maksimović“.\n“U kulturno-zabavnom delu predvideli smo nastupe folklornh ansambala, plesnih grupa, nastup mališana PU „Milka Dimanić“, mažoretkinje… Prvog dana Vinskog bala na Letnjoj pozornici organizovali smo koncert grupe Neverne bebe, a drugog dana koncert Marinka Rokvića“, kazao je Boško Stančić, zamenik predsednika i direktor Direkcije Vinskog bala.\nO međunarodnom salonu vina – Vina juga govorio je Svetislav Petrović, član Direkcije Vinskog bala i predsednik Skupštine Vinskog viteškog reda „Simeon“ kazao je da su pozvane su najpoznatije vinarije iz Srbije kojih u ovom trenutku ima oko 90 registrovanih.\n“Ovo će ujedno biti i prilika da se naši proizvođači vina i grožđa uključe, dobiju prostor za izlaganje svojih vina, a istovremeno kroz kontakte razmene iskustva. Očekujemo da će biti prisutni i vinari iz Mađarske, Bugarske, Crne Gore i Makedonije. U sklopu salona organizovaćemo stručna predavanja na temu vina i vinove loze. Nadamo se da će organizovanje salona postati tradicija kao što je i sama manifestacija Vinski bal“.\nOznakebal Boginja krst vina vinski Vlasotince\nPrethodni Mladi hemičar Stefan Stojanović ponos svog grada\nSledeći Niš-ekspres vas vozi na Lovefest i na Sabor trubača u Guči


Niški Golubovi, Standard - KupujemProdajem\nKavez za kokoske i ukrasnu zivinu\nKavez u odlicnom stanju, malo koriscen. Lepo i kvalitetno odradjen ...\nLepezan sild crno beli-novi tip\nGajim lepezane sildove porekla iz Kanade i Nemacke. Izuzetan ...\nNa prodaju veoma kvalitetni vakcinisani pilići stari 12 dana ...\nZa sve informacije pozvati na broj telefona iz oglasa\nŠtraser golubove prodajem. Za sve informacije nazvati telefon :060 762 ...\n4 muska pomeranska gusana\nU ponudi 4 muska pomeranska gusana ko uzme sva 4 ...\nNa prodaju ptlic.\nProdajem santinete 1500 din par I ma vise pari\nProdajem ukrasne golubove rase Djulijani u paru ili pojedinačno. Prelepi ...\nMakedonski ruzani - 9 komada\nstari tip makedonskih ruzana u beloj boji navedena cena je ...


Zgrada američkog Kapitola, petog, poslednjeg dana suđenja za opoziv bivšem predsedniku Donaldu Trampu.\nMeđu republikancima, za presudu "kriv" glasali su sentori Ričard Bur iz Severne Karoline, Bil Kesidi iz Luizijane, Suzan Kolins iz Mejna, Lisa Murkovski iz Aljaske, Mit Romni iz Jute, Ben Ses iz Nebraske i Patrik Tumi iz Pensilvanije.\nNakon glasanja, vođa demokratske većine u Senatu, Čak Šumer, izjavio je da će 6. januar ostati upisan kao "dan sramote" u američkoj istoriji, a da će glasanje da se oslobodi Donald Trampa "ostati upisano kao sramno glasanje u istoriji američkog Senata." Pozdravio je sedmoro republikanaca koji su se pridružili demokratama i glasali da je predsednik kriv. Šumer je izjavio da će dan upada u Kapitol biti Trampovo "konačno, užasno nasleđe", i da "mrlje njegovih postupaka" nikada neće biti izbrisane.\nLider manjine u Senatu Mič Mekonel održao je oštar govor o predsedniku Trampu nakon što je glasao za njegovo oslobađanje, 13. februara 2021.\nA nakon što je glasao da se bivši predsednik oslobodi otpužbi, lider senatskih republikanaca Mič Mekonel izjavio je da "nema sumnje" da je Tramp "praktično i moralno odgovoran za provociranje" smrtonosnog napada na Kapitol.\n"Ljudi koji su upali u zgradu verovali su da slede želje i instrukcije svog predsednika", poručio je Mekonel u Senatu. Dodao je da nije glasao da se osudi Tramp jer to nije bilo u skladu sa Ustavom budući da je u pitanju bivši predsednik. Senator iz Kentakija je, međutim, rekao i da proces u Senatu nije kraj i nagovestio da bi Trampu moglo da se sudi na krivičnim i građanskim sudovima, kao privatnom licu.\nPredsedavajuća Predstavničkog doma Nensi Pelosi sa menadžerima za opoziv, na konferenciji za novinare posle oslobađajuće presude za bivšeg predsednika Donalda Trampa, 13. februara 2021.\nPredsedavajuća Predstavničkog doma Nensi Pelosi osudila je senatore koji su omogućili Trampovo oslobađanje kao "kukavičku grupu republikanaca", i kritikovala Mekonela što nije omogućio Predstavničkom domu da dostavi svoju optužnicu o opozivu Senatu u vreme dok je Tramp još bio na položaju.\n"Senator Mič Mekonel je upravo izašao za govornicu Senata i rekao da smo dokazali svoj slučaj", kazao je kongresmen Džejmi Raskin, koji je predvodio devetoro demokrata iz Predstavničkog doma koji su iznosili optužbu protiv Trampa pred Senatom.\nPosle odluke Senata, bivši predsednik Donald Tramp se zahvalio svojim advokatima i senatorima koji su glasali da ga oslobode optužbi. On je saopštio da je suđenje u Senatu bilo još jedna faza u "najvećem lovu na veštice u istoriji zemlje." Trampovo saopštenje objavljeno je nakon što ga je Senat oslobodio optužbi na drugom suđenju za opoziv. Ne pokazujući nikakvo kajanje zbog događaja 6. januara, bivši predsednik je u saopštenju poručio i da je "njegov pokret tek počeo."\n57 senatora glasalo je da je bivši predsednik Donald Tramp kriv za podsticanje pobune, dok je 43 glasalo protiv toga da se osudi bivši predsednik, 13. februara 2021.\nDan pun obrta\nSenatori su se, ranije u subotu, dogovorili da preskoče iskaze svedoka u procesu opoziva. Time je izbegnuto produženo suđenje i započelo je iznošenje završnih argumenata obe strane.\nSenatori su se dogovorili da u dokazni materijal uvrste izjavu republikanske članice Predstavničkog doma Džejmi Herere Batler. Ona navodi da joj je lider republikanaca u Predstavničkom domu Kevin Makarti ispričao o telefonskom razgovoru koji je vodio sa Trampom 6. januara, za vreme nereda i upada stotina njegovih pristalica u Kapitol, kada mu je predsednik, navodno, rekao: "Pa, Kevine, izgleda su ti ljudi više uznemireni zbog izbora nego ti."\nMeđutim, posle glasanja nastala je zabuna među senatorima o čemu su zapravo glasali - o samom pozivanju svedoka ili da se dozvoli debata o pozivanju svedoka.\nU svojim završnim argumentima, demokrate su ponovo iznele tvrdnju da je Tramp odgovoran za smrtonosne događaje 6. januara. “Zloupotrebio je položaj svrstajući se na stranu pobunjenika u skoro svakoj instanci, umesto da stane na stranu Kongresa SAD i stranu Ustava" – poručio je kongresmen Raskin iz Merilenda.\nDemokratski menadžeri za opoziv - kongresmeni Sisilin, Svolvel, Raskin i Negus izlaze iz sale Senata, 13. februara 2021.\nU petak, Trampovi advokati su okončali iznošenje argumenata odbrane, poričući da je bivši predsednik podstakao smrtonosni napad na Kapitol, 6. januara. Trampovi advokati su suđenje opisali kao politički motivisano i kao ilegalni "lov na veštice."\nPosle više sati užarenog iznošenja argumenata, dogodio se i redak trenutak dvostranačkog slaganja, kada je Senat u petak uveče glasao da dodeli najviše priznanje Kongresa - zlatnu medalju - policajcu Judžinu Gudmanu, pripadniku policije Kapitola Hila.\nPripadnik policije Kapitol Hila Judžin Gudman posebno se istakao hrabrošću za vreme upada rulje u Kongres, 6. januara 2021.\nSenat je jednoglasno usvojio odluku o priznanju Gudmanu, koji je izgrednike koji su upali u Kongres za vreme glasanja o formalnom potvrđivanju pobede Džoa Bajdena, preusmerio na drugu stranu od članova Kongresa koji su u tom trenutku bili nekoliko metara dalje.\n"Na ovom suđenju videli smo novi video, moćni video snimak koji pokazuje Gudmanovu pribranost pod pritiskom, hrabrost u sprovođenju dužnosti, pametno razmišljanje u sred haosa i spremnost da sam postane meta besne rulje, da bi se drugi domogli bezbednosti", izjavio je lider senatske većine Čak Šumer, demokrata.\nKo su republikanci koji su glasali da se nastavi suđenje Trampu?\nAdvokati demantuju da je Tramp podsticao nasilje, demokrate kažu da su Trampovi potezi neodbranjivi


Načelnik priredio tradicionalni novogodišnji prijem | Palelive.com\nPočetna Novosti Aktuelnosti Načelnik priredio tradicionalni novogodišnji prijem\nNačelnik opštine Pale Miodrag Kovačević i ove godine priredio je tradicionalni novogodišnji prijem za poslovne saradnike, privrednike, predstavnike javnog i kulturno-sportskog života opštine kao i medija.\nBila je ovo prilika da se iskaže zahvalnost za dobru poslovnu saradnju u protekloj godini, ali i želja da se ta saradnja unaprijedi u narednoj 2016. godini.\nNačelnik opštine Pale Miodrag Kovčević rekao je da je protekla 2015. godina bila uspješna za opštinu Pale, prvenstveno jer su svi najavljeni projekti i realizovani kako oni koje su radili sami tako i brojni projekti realizovani u saradnji sa drugim institucijama.\n„Nisu manje značajne ni političke pobjede koje je opština Pale ostvarila u protekloj godini kojima je zaustavljena deinstitucionalizacija Pala kao što je opstanak CJB Istočno Sarajevo na Palama, ostanak odsjeka Prirodno matematičkog fakulteta na Palama, odlaganje odluke o parku prirode Jahorina do iznalaska zadovoljavajućeg rješenja za sve zainteresovane strane, itd.“, rekao je Kovačević i dodao da uprkos teškom ekonomskom momentu opština Pale nije stala sa razvojem.\nNa samom kraju godine, pored sumiranja rezultata, potpisivanjem sporazuma i protokola, opštinska vlast nagovjestila je smjernice svojih aktivnosti u narednoj godini kao što je rekonstrukcija obdaništa, nabavka saniteta za Dom zdravlja i brojni infrastrukturni projekti kojima se brine o ravnomjernom razvoju opštine.\nPrethodni članakNovogodišnja priredba „Big Bena“ izmamila aplauze\nNaredni članakOtvorena Spomen soba prvom dekanu Elektrotehničkog fakulteta


Crveni krst nastavlja pružati pomoć migrantima na lokalitetu "Lipa" – Fokus.ba\nCrveni križ Unsko-sanskog kantona traži od institucija i vlasti Bosne i Hercegovine, prvenstveno institucija i vlasti USK da obezbijede pročišćavanje puta ka migracionom kampu "Lipa", kako bi se omogućio neometan pristup i pružila humanitarna pomoć ranjivim kategorijama migranata\nDruštvo Crvenog krsta/križa Bosne i Hercegovine sa svojom strukturom, a naročito uz podršku Crvenog križa u Unsko-sanskom kantonu imajući u vidu cjelokupnu situaciju na prostoru Unsko-sanskog kantona i na lokalitetu “Lipa” i dalje će nastaviti svoju misiju u pružanju humanitarne pomoći migrantima na području Bosne i Hercegovine, a posebno na području Unsko-sanskog kantona, koji je i najviše pogođen migrantskom krizom, javlja Anadolu Agency (AA).\nCrveni križ Unsko-sanskog kantona traži od institucija i vlasti Bosne i Hercegovine, prvenstveno institucija i vlasti USK da obezbijede pročišćavanje puta ka migracionom kampu “Lipa”, kako bi se omogućio neometan pristup i pružila humanitarna pomoć ranjivim kategorijama migranata.\n“Struktura Društva Crvenog krsta/križa Bosne i Hercegovine nastavlja da ulaže napore i resurse u ublažavanju migrantske krize u BiH, prevashodno pružajući pomoć migrantima u pokretu, odnosno migrantima van migracionih centara”, navode iz Društva Crvenog krsta/križa BiH.\nStruktura Društva Crvenog krsta/križa Bosne i Hercegovine je spremna staviti i materijalno tehnička sredstva na raspolaganje kao privremeno rješenje u spašavanju migranata i njihovo zbrinjavanje na lokalitetu “Lipa“ u trajanju od maksimalno sedam dana.\n“Ukoliko se odlučimo za taj korak tražimo od organa vlasti BiH i USK da neometano pružimo podršku uz saglasnost institucija vlasti BiH i USK kao privremeno rješenje za spas ljudskih života mobilišući cjelokupnu strukturu Društva Crvenog krsta/križa Bosne i Hercegovine kroz postojeće mobilne timove”, naglašavaju iz Društva Crvenog krsta/križa BiH.\nPodijeljeni dnevni obroci migrantima i izbjeglicama u kampu “Lipa”


četvrtak, 21. jul 2016. 14:43h\nMeđu laureatima „Medalja zasluge za Makedoniju“ bio je i predsednik makedonskog nacionalnog saveta Borče Veličkovski, koji je sa ponosom primio ovo priznanje kao podstrek za dalji i još uspešniji rad\nMeđu laureatima bio je i predsednik makedonskog nacionalnog saveta Borče Veličkovski, koji je sa ponosom primio ovo priznanje kao podstrek za dalji i još uspešniji rad.\nPrema pisanju Komšijskih novosti, ova značajana medalja je jedan od osam najviših odlikovanja i priznanja u Makedoniji, koje na osnovu Zakona o odlikovanju i priznanjima Republike Makedonije dodeljuje predsednik države.\nMedalja zasluge dodeljuje se pojedincima za njihovu posvećenost i angažovanost, što posebno doprinosi afirmaciji Republike Makedonije u svetu, za razliku od „Povelje Republike Makedonije“ koju je kao priznanje za instituciju dobio Nacionalni savet makedonske nacionalne zajednice sa sedištem u Pančevu, 2013. godine.\nSvi vi, živa ste veza Makedonije u svetu. Vi, uspešni pojedinaci i organizacije u dijaspori, Vi ste naši ambasadori u oblastima kulture, umetnosti, obrazovanja, nauke, izjavio je ovim povodom predsednik Makedonije Đorđe Ivanov.\nOvakva i slična priznanja dodeljuju se na osnovu predloga Komisije za odlikovanja i priznanja predsednika Republike Makedonije, kao stalno radno telo predsednika makedonske države, sastavljena od predsednika države i 14 člana.\nAutor: Komsijske novosti\nmedalja zasluge za makedoniju\npredsednik makedonskog nacionalnog saveta


ZA SMRT MALIŠANA OKRIVIO BIVŠU ŽENU: Oblačio se skupo i tvrdio da je član 61\t168\nU klinču Milorad Dodik i Željko Komšić zaratili zbog mogućeg članstva u Alijansi, Foto: Zorana Jevtić, Profimedia\nmilan bozovic\t 16.06.2021. 08:28h\nPredsedavajući Predsedništva Bosne i Hercegovine poručio da nema ulaska zemlje u Alijansu bez saglasnosti Republike Srpske\nOdnosi unutar Bosne i Hercegovine ponovo su se poljuljali, i to zbog zajedničke deklaracije NATO i različitih tumačenja poruka iz Brisela. Kako je otkriveno posle samita Alijanse, koplja su se lomila u vezi s BiH i dopisivanjem Dejtonskog sporazuma kao dokumenta na koje se pozivaju zemlje članice.\nSrpski član i predsedavajući Predsedništva BiH Milorad Dodik žestoko je odgovorio na nagoveštaje člana ovog tela Željka Komšića da je BiH iskoračila ka članstvu u Alijansi. Dodik kaže da Komšićeva reakcija na deklaraciju i njegova najava da je BiH aktivirala akcioni plan za članstvo u NATO potvrđuju da je on, u nedostatku vlastite politike, uvek vodio tuđu i varajući prolazio na izborima. Dodik naglašava da je u deklaraciji implicitno potvrđena konstitutivnost naroda, jer Dejtonski mirovni sporazum, na koji se pozivaju NATO i Ustav BiH kao njegov sastavni deo, sadrži upravo odredbu o konstitutivnosti naroda.\n- Što se tiče Komšićevih fantazija u vezi sa programom reformi i konstantnog zavaravanja javnosti u BiH kako je nešto učinjeno u pogledu eventualnog članstva u NATO, imam samo jedno da poručim: ako je to tačno i ako BiH može bez stava Republike Srpske u NATO, neka proba odmah - poručio je Dodik.\nI treći član Predsedništva BiH Šefik Džaferović oduševljen je zaključcima NATO, za koji je rekao da je najjača vojna alijansa na svetu, koja je „svojom intervencijom dala presudan doprinos zaustavljanju agresije na BiH“:\n- To je jasna poruka onima koji još sanjaju o podeli BiH.\nBivši diplomata Zoran Milivojević za Kurir objašnjava da je Dejtonski sporazum ključan osnov funkcionisanja BiH, položaja njena dva entiteta, pa samim tim i postojanja RS.\n- Pozivanje na izvorni Dejton je direktna odbrana naših nacionalnih interesa. Sasvim je jasno da se predstavnici Federacije zalažu za ulazak BiH u NATO i reakcija Dodika na Komšićeve izjave je sasvim na mestu. Dejtonski sporazum je jako važan, jer svaka odluka BiH mora da bude odluka oba njena entiteta. Vidljiva su i zalaganja na Zapadu da se izvrši revizija Dejtona na štetu entiteta, dakle, u pravcu centralizacije. Takva BiH ne bi časila časa i odmah bi bila u NATO - upozorava naš sagovornik.\nNeki sabotiraju Dejton kao da je otrovan\nHrvatski predsednik Zoran Milanović na kraju je zadovoljan završnim dokumentom Samita NATO, jer je posle intervenisanja Hrvatske u delu koji govori o BiH pomenut Dejtonski sporazum. Milanović je izjavio da je zabrinut zbog otpora nekih država da se to ubaci u tekst.\n- Moraćemo da ispitamo šta tačno stoji iza toga i kako je moguće da jedan, ne baš mali broj država sabotira, otvoreno opstruiše, onemogućava da se u pasus o BiH uopšte spomene Dejtonski sporazum, kao da je to nešto otrovno... Ovo me upućuje na jedini mogući zaključak da neki imaju nekakve kreativne planove s BiH - zapitao se šef hrvatske države.\nKurir.rs/ Ivana Kljajić Foto:\nŽeljko KomšićMilorad DodikBosnaBiHnatočlanstvo\nZA SMRT MALIŠANA OKRIVIO BIVŠU ŽENU: Oblačio se skupo i tvrdio da je član masonske lože! Evo zašto je monstrum ubio svoju decu 61\t168


Gračanica: Počela proslava Pravoslavne nove godine - Radio Goraždevac\nSa proslave Pravoslavne nove godine u Gračanici (Foto: Kim)\n“Čitavom srpskom narodu i pravoslavnim Hrišćanima čestitam čestitam pravoslavnu 2022. godinu, posebne čestitke idu mojim sugrađanima u opštini Gračanica. U novoj 2022. godini želim zdravlja, mira, sloge, ljubavi i prosperiteta. Nova godina po Julijanskom kalendaru je vekovna srpska tradicija sveukupnog pravoslavnog sveta. Ona je odlika njegovog obeležja, jezika, kulture i vere. Neka lubav, odnosno molitve za ljubav, mir i blagostanje budu odlika današnjeg dana. Draga braćo i sestre živeli vi meni“, rekla je predsednica Opštine Gračanica Ljiljana Šubarić koja je bila u društvu direktora opštinskih odeljenja.\nMiroslav Milićević kaže da je ovaj praznik veoma značajan za Srbe. „Kao i za sve Srbe, a pogotovu za nas ovde na Kosovu, ovo mnogo znači da se okupimo na ovakvom događaju i da proslavimo našu Srpsku novu godinu“.\n„Ovo je naša slava, naša Srpska nova godina i nešto najlepše što postoji. Ovde su svi pod maskama, a u Prištini većina ne nosi maske“, kazao je Zoran Ilić koji je na proslavu došao sa porodicom.\nNa pitanje da li se plaše novog upada kosovskih specijalaca, naš sagovornik je kazao – „Ovo je naš praznik, mi njihov ne diramo i oni naš ne bi trebalo da diraju“, kaže Zoran Ilić.\n„Našim sugrađanima u opštini Gračanica ali i šire želim sve najbolje u 2022., da bude mnogo bolja nego prethodna. Naročito im želim zdravlja i sreće, ljubavi, uspeha, narodne egizstencije. Treba poštovati našu tradiciju, veru i da se što više okupljamo. Naša Pravoslavna nova godina po Julijanskom kalendaru nije svaki dan, tako da nam nije hladno“, kazao je Aleksandar Čolić.\nMuzički deo programa poveren je di-džejevima, a kako je najavljeno, u 20 časova je planiran veliki vatromet.


Košarkaški savez Srbije – Vesti i dešavanja\nVesti Vesti i dešavanja\nEvropsko prvenstvo za muškarce 2017\nPrikaži vesti iz\nBasketaši Armagedona najbolji na 3h3 turniru u šoping centru “Plaza“ u Kragujevcu\n3 x 3, Vesti i dešavanja\nKao što je i najavljeno, minulog vikenda u kragujevačkom šoping centru „Plaza“ priređen je pravi basketaški spektakl. U Srbiji je ponovo ispisana istorija ovog sporta, pošto je održan prvi indoor turnir u šoping molu, […]\nPromocija košarke na „Sajmu sporta 2019“\nBaner, Vesti i dešavanja\nU subotu, drugog dana „Sajma sporta 2019“, održana je promocija košarke na štandu i terenu Košarkaškog saveza Srbije. Gosti su bili ministar omladine i sporta Vanja Udovičić, njegov pomoćnik Darko Udovičić i pravni savetnik […]\nSeniori u prvom šeširu na žrebu za kvalifikacione turnire za OI 2020\nBaner, Vesti i dešavanja, Muške reprezentacije, Muške reprezentacije\nFIBA je danas objavila sastave šešira iz kojih će biti izvlačene reprezentacije za četiri kvalifikaciona turnira za Olimpijske igre u Tokiju 2020. Žreb će biti održan 27. novembra u švajcarskom Mijeu.\nNaša reprezentacija nalazi se […]\nSeniorke u drugom šeširu u žrebu kvalifikacija za OI\nBaner, Baner1, Vesti i dešavanja, Ženske reprezentacije, Ženske reprezentacije\nŽenska seniorska reprezentacija Srbije biće u drugom šeširu u žrebu za kvalifikacione turnire za plasman na Olimpijske igre u Tokiju 2020!\nSrbija je, kao domaćin jednog od četiri kvalifikaciona turnira, u drugom šeširu zajedno sa […]\nIgor Kokoškov novi selektor Srbije!\nIgor Kokoškov je novi selektor muške seniorske reprezentacije Srbije! Posle uspešnih pregovora predsednika Košarkaškog saveza Srbije Predraga Danilovića i našeg stručnjaka koji skoro dve decenije radi u NBA ligi, postignut je dogovor da Kokoškov […]\nJubilarni 20. Međunarodni mini basket festival „Rajko Žižić“ od 22. do 26. januara 2020.\nVesti i dešavanja, Mini basket\nJubilarni 20. Međunarodni mini basket festival „Rajko Žižić“ održaće se u Beogradu, na Beogradskom sajmu (hala br. 3) od 22. do 26. januara 2020. godine.\nPrijave učešća će se primati do 5.januara 2020. godine, a […]\nVesti i dešavanja, Muške reprezentacije, Muške reprezentacije\nI ove takmičarske sezone pratimo kandidate za nacionalni tim u košarkaškim ligama širom cele planete…\nBogdan Bogdanović (Sakramento Kings)\nSakramento – Portland 107:99 (25 p, 3 sk, 10 as, 4 ukr.l, 3 izg.l za 32 […]\nNovo 3h3 iznenađenje: Prvi turnir u šoping-molu u Srbiji\nIako je sezona zvanično gotova, basket 3h3 u Srbiji ne prestaje da se igra. Posle sjajnog izdanja Prvenstva Srbije, koje je opravdalo sva očekivanja i iznedrilo neke nove timove i šampione, na redu je […]\nAdaptacija košarkaških konstrukcija sportskih dvorana u školama u Srbiji – „Za tvoj siguran koš“\nspustanje_koseva_u_skolama, Vesti i dešavanja\nKošarkaški savez Srbije u saradnji sa FIBA u narednom periodu, a do kraja maja 2020. godine, realizovaće deo aktivnosti projekta adaptacije košarkaških konstrukcija sportskih dvorana u školama u Srbiji – „Za tvoj siguran koš“.\nSrbija deklasirala Albaniju u Draču\nBaner, Vesti i dešavanja, Ženske reprezentacije, Ženske reprezentacije\nALBANIJA – SRBIJA 34:139 (15:36, 8:38, 4:32, 7:33)\nŽenska seniorska reprezentacija Srbije je deklasirala Albaniju na gostovanju u Draču u drugom kolu kvalifikacija za Evropsko prvenstvo 2021. Košarkašice Srbije ostvarile su tako drugu pobedu u […]


Telekom: Ne spajamo se s Telenorom,sarađujemo po zakonu\nTanjug 28. januara 2021. 14:48\nBEOGRAD – Kompanija Telekom Srbija saopštila je danas da se ne spaja sa kompanijom Telenor, već da je reč o redovnoj ugovornoj saradnji koja je, kako navode, u potpunosti u skladu sa evropskim standardima i praksom.\nNavode da tim saopštenjem žele jasnije da informišu korisnike i javnost i da otkolone mogućnost za bilo kakva pogrešna tumačenja u vezi sa potencijalnom saradnjom sa Telekomom.\n„Telekom Srbija namerava da po komercijalnim uslovima iznajmljuje svoju optičku infrastrukturu Telenoru. Time se značajno liberalizuje tržište telekomunikacija u Srbiji. Ovakva saradnja donela bi brojne pogodnosti korisnicima i pospešila konkurenciju i inovacije u telekomunikacionoj industriji, što je osnovna namera obe kompanije“, navodi se u saopštenju Telekoma.\nIstiču da je bakarna telekomunikaciona infrastruktura Telekoma Srbija već liberalizovana i koristi je više operatora, uključujući i SBB, a ovo je, dodaju, početak liberalizacije optičke infrastrukture, što je, naglašavaju, raširena praksa u Evropi.\n„Ovo nije ekskluzivna ugovorna saradnja. Telenor je samo prva kompanija sa kojom nameravamo da imamo ovakvu vrstu saradnje“, navodi se u saopštenju.\nTelenor će, dodaju, biti u prilici da pored optike od Telekoma kupi i sadržaje, ali će imati i mogućnost izbora da sadržaje kupuje i od drugih proizvođača i distributera, kao i mogućnost da proizvodi sopstvene sadržaje.\nNavode da je sve što je predloženo u skladu sa Zakonom i najboljom evropskom praksom i da je blagovremeno prijavljeno i podložno proveri i konačnoj oceni nadležnih regulatora.


OTVOREN ŠALTER GRADSKE UPRAVE NA AERODROMU – Barijere\n15/06/2021 15/06/2021 barijereLeave a Comment on OTVOREN ŠALTER GRADSKE UPRAVE NA AERODROMU\nSve poslove koje su sugrađani završavali na takozvanom kružnom šalteru Gradskoj upravi, kao što su molbe, prijave, zahtevi za izvod iz matične knjige rođenih, venčanih listova, državljanstva ili izdavanje različitih dozvola, to mogu da obave na otvorenom jedinstvenom upravnom mestu i u naselju Aerodrom u Ulici Neznanog junaka 16.\nU kragujevačkom naselju Aerodrom otvoreno je upravno mesto, odnosno šalter na kome će pomoći građanima da ubrzaju dobijanje dokumenata i rešavanje drugih pitanja. To za građane znači da će na novom šalterskom mestu, bez dolaska do zgrade opštine moći da dobiju dokumenta, predaju zahteve, reše problem poreske prijave. Građani ovog dela Kragujevca u Odeljenju pisarnice moći će da reše sva pitanja zbog kojih su do sada dolazili u Gradsku upravu. Sve što su do sada mogli da završe samo u zgradi Gradske uprave na kružnom šalteru, od danas mogu da završe i ovde na Aerodromu, rekao je gradonačelnik Nikola Dašić prilikom zvaničnog puštanja urad jedinstvenog upravnog mesta, Odeljenja pisarnice Gradske uprave za zajedničke poslove u naselju Aerodrom.\nOvim realizujemo jedan od naših ciljeva da Gradska uprava bude bliža građanima, da brže i efikasnije obavljaju administrativne poslove. Pored nedavno otvorenog šaltera u Stanovu, u planu je otvaranje i u drugim delovima grada, najpre sa desne strane Lepenice. Pored ostalog želimo da građanima olakšamo da ostvare svoja prava i završe posao u svom naselju, rekao je gradonačelnik Dašić.\n“U Kragujevcu je otvoren prvi od 143 šaltera za podršku građanima u otvaranju naloga na portalu eUprava, gde građani mogu da registruju svoj nalog na e-Upravi i nastave da ga koriste bilo kada i bilo gde, preko mobilnog telefona i računara i iskoriste jednu od 500 eUsluga. Smanjuju se gužve na šalterima u centru, olakšava se život građanima, danas u naselju Aerodrom prethodno i naselju Stanovo, a istovremeno olakšava i rad službenika u samoj Gradskoj upravi” rekla je Sanja Tucaković, članica Gradskog veća za lokalnu samoupravu.\nGrađani koji koriste elektronski način komunikacije imaju mogućnost i da otvore svoj nalog ovde na šalteru i nastave dalje da na taj način podnose zahteve ili dobijaju rešenja ali i oni građani koji ne koriste eUsluge mogu da dođu na šalter jedinstvenog upravnog mesta i podnesu bilo koji od zahteva gde će službenik to da uradi za njih kao i da dobiju sve potrebne informacije, objasnila je Tucaković. Grad Kragujevac je jedan od malobrojnih gradova u Srbiji koji ima jedinstveni sistem putem kojeg je moguće doći do bilo kog zahteva ili dokumenta lokalne administracije na jednom mestu, od izvoda, poreza, ostarivanja prava za vrtić, preko plaćanja do dobijanja rešenja, istakla je Sanja Tucaković, članica Gradskog veća za lokalnu samoupravu.\nNovo upravno mesto nalazi se u naselju Aerodrom, u Ulici Neznanog junaka 16.\nPOMOĆ IZBEGLIM I RASELJENIM LICIMA\n10/09/2021 10/09/2021 barijere\nSAJAM AUTOMOBILA U KRAGUJEVCU\nINCIDENT NA PROTESTU U KRAGUJEVCU\n09/07/2020 09/07/2020 barijere


Raspisan konkurs za podršku razvoju konkurentnosti - Za preduzeća, preduzetnike i zadruge NARR daje 30 miliona dinara\nNacionalna agencija za regionalni razvoj (NARR) raspisala je javni poziv za Projekat podrške razvoju konkurentnosti mikro, malih i srednjih preduzeća, preduzetnika i zadruga u 2015. godini.\nKako se navodi u saopštenju NARR, javni poziv za Projekat podrške razvoju konkurentnosti mikro, malih i srednjih preduzeća, preduzetnika i zadruga u 2015. godini, je raspisan 9. jula 2015. i trajaće do 19. avgusta 2015.\nZainteresovani više informacija o uslovima za prijavu mogu da pogledaju na sajtu NARR (www.narr.gov.rs).\nProjektom se pruža podrška privrednicima za poboljšanje pozicije na domaćem i stranom tržištu, a ukupna raspoloživa sredstva za realizaciju projekta će iznositi 30 miliona dinara.\nNacionalna agencija će na osnovu ugovora sa korisnikom sredstava refundirati iznos do 50% od ukupnog iznosa opravdanih troškova projekta bez PDV-a.\nOsnovni cilj projekta je jačanje konkurentnosti i inovativnosti mikro, malih i srednjih preduzeća, preduzetnika i zadruga kroz usklađivanje njihovog poslovanja sa zahtevima međunarodnih standarda poslovanja, unapređivanje poslovnih procesa, proizvoda i usluga i jačanje ljudskih resursa.\nPravo na korišćenje bespovratnih sredstava imaju pravna lica kategorisana kao mikro, mala i srednja pravna lica u skladu sa članom 6. Zakona o računovodstvu, preduzetnici koji vode poslovne knjige po sistemu dvojnog knjigovodstva i koji godišnje finansijske izveštaje dostavljaju Agenciji za privredne registre na obradu i zadruge.


Sudija se na to odlučio nakon što je Ustavni sud na sjednici prije dva dana ostao pri ranijem stavu, da je odluka o neustavnosti naknada objavljena u "Sl. listu CG" 20. aprila zakonita, iako su njeni djelovi mijenjani u odnosu na onu koja je donijeta 19. aprila 2017. godine.\nTo je u pravu nedopustivo i tretira se kao falsifikovanje.\nObrazloženje odluke Ustavnog suda odudara od njene izreke, kojom se izmjene Zakona o socijalnoj i dječjoj zaštiti proglašavaju neustavnim, objasnilo je više pravnika. Jer, u obrazloženju se navodi da je Vlada dužna da "uvaži legitimna očekivanja svih kategorija korisnica prava na naknadu da im jednom priznato pravo na doživotnu naknadu... neće biti ukinuto na način koji bi ih stavio u nepovoljniju pravnu i faktičku situaciju u odnosu na onu kad su prekinule radni odnos, korišćenje prava na penziju ili se odjavile iz evidencije Zavoda za zapošljavanje".\nTime sud obavezuje Vladu da donese propis za koji su oni unapred utvrdili da je neustavan.\n"Ograđujem se od postupka suda, što sam i saopštio na sjednici Suda i povlačim glas. Kako nemam drugu mogućnost, odlučio sam da se obratim javnosti o čemu sam obavjestio kolege", rekao je Iličković.\nOn je ukazao da je razlog tome "izmijenjena izreka odluke za koju se glasalo na sjednici i zato što dio obrazloženja odudara od izreke presude".\n"Mi smo tada glasali samo za izreku, obrazloženje je trebalo naknadno da se uradi i ono je poslato "Sl. listu CG", a da sud nije ponovo odlučivao o tome. Zato obrazloženje odudara od izreke", dodao je on.\nProcedura u Ustavnom sudu je takva da izreku presude piše sudija izvjestilac, da zatim odluku provjerava redakciona komisija na čijem je čelu bivša predsjednica Desanka Lopičić, a zatim je sud verifikuje.\nIZVOR: Vebsajt Vijesti, Mila Radulović, 31.05.2017.


Zveckanje nuklearnim oružjem na Korejskom poluostrvu — šta znači Trampova „faza dva“ - 02.03.2018, Sputnik Srbija\nZveckanje nuklearnim oružjem na Korejskom poluostrvu — šta znači Trampova „faza dva“\n„Novi Sputnjik poredak“ istraživao je da li zveckanje nuklearnim oružjem na Korejskom poluostrvu ulazi u novu i još opasniju fazu ili se Amerika ipak neće... 02.03.2018, Sputnik Srbija\nBojim se da je ludost u određenim krugovima u Vašingtonu preovladala. Kao što je agresija na Jugoslaviju planirana godinama unapred, i sličnim primerima, nadam se da će signali koji daje Kina i Rusija (a to je da neće tolerisati neisprovocirani napad na Severnu Koreju).\n21:30 02.03.2018 (Osveženo: 22:25 06.11.2018)\n„Novi Sputnjik poredak“ istraživao je da li zveckanje nuklearnim oružjem na Korejskom poluostrvu ulazi u novu i još opasniju fazu ili se Amerika ipak neće usuditi da napadne Severnu Koreju.\nŠta znači „faza dva“ koju najavljuje Donald Tramp, opisujući je kao „veoma, veoma neugodnu za svet“? Zašto je podneo ostavku Džozef Jun, glavni pregovarač Vašingtona s Pjongjangom i zagovornik mirnog rešavanja krize? Kako će na američke pretnje Severnoj Koreji reagovati Južna Koreja, a kako Kina i Rusija?\nOdgovore na ova pitanja u razgovoru s Nikolom Vrzićem potražili su Borislav Korkodelović, dugogodišnji spoljnopolitički urednik u Tanjugu, i dr Jovan Čavoški, stručnjak za Bliski istok i saradnik Instituta za noviju istoriju Srbije.


Novogodišnja novinska konferencija američkog predsjednika\nPredsjednik Barack Obama je danas održao svoju novogodišnju konferenciju za novinare, tijekom koje je stao u obranu svoje odluke da krene ka obnavljanju diplomatskih odnosa sa Kubom. Obama je rekao da će ta promjena dati Sjedinjenim Državama veću mogućnost utjecaja na vladu u Havani.\nJa ne očekujem da se promjene dogode preko noći, i vjerovatno će proći neko vrijeme prije nego Kongres ne započne debatu o ukidanju sankcija na Kubu, kazao je američki predsjednik, podjsećajući još jednom da se 50 godina izolacije i sankcija jednostavno nisu pokazali efikasnim.\nGovoreći o pitanju imigracije, Obama je kazao da je pokazao veliku fleksibilnost i strpljenje čekajući da Kongres usvoji zakon o reformi imigracionog sistema. Svoju predsjedničku akciju, kojom će oko 5 miliona ilegalnih imigranata dobiti papire i pravo ostanka u Americi predsjednik je nazvao potrebom , dodajući da je njegova preferenca raditi sa Kongresom, ali ako oni ne djeluju, spreman je poduzeti akciju sam.\nAmerička ekonomija je izuzetno oporavljena, a Amerika predvodi dobre akcije diljem svijeta, kazao je Barack Obama, koji odlazi na zimski odmor u svoju rodnu državu, Havaje.


Direktor RHMZ: Oluja nad Srbijom imala energiju termonuklearne bombe\nIzvor: Radio 021, 22.Maj.2020, 10:50\nOluja praćena gradom koja je pogodila delove Srbije imala je energiju termonuklearne bombe, a protiv te elementarne nepogode ispaljeno je 990 protivgradnih raketa, rekao je za RTS direktor Republičkog hidrometeorološkog zavoda (RHMZ) Jugoslav Nikolić.\nNikolić je istakao da je oluja, koja je pre dva dana pogodila Srbiju i koja nije tipična za ove prostore, bila uslovljena ciklonom koji se iz Sredozemlja premeštao ka Balkanu.\n"Stvoreni su najmoćniji mogući olujno-gradonosni >> Pročitaj celu vest na sajtu Radio 021 << oblaci, superćelijski kumulonimbusi, sa visinom vrha preko 16 kilometara, olujnim vetrom, pljuskovima i gradom", objasnio je Nikolić za RTS.\nOn je istakao da su ti superćelijski kumulonimbusi imali energiju jedne ili više termonuklearnih bombi.\nPrema njegovim rečima grad je elementarna nepogoda koja se ne može sprečiti bilo kakvim sredstvima, a šteta naneta pre dva dana bi bila veća da nisu ispaljene protivgradne rakete.\n"Ispaljeno je 990 raketa iz osam protivgradnih centara. U Kruševcu je ispaljeno 610 raketa, to je apsolutni rekord u poslednjih 40 godina na toj stanici", rekao je Nikolić .\nKazao je da je nevreme zahvatilo trećinu Srbije, oko 2,5 miliona hektara.\n"Od 2,5 miliona zahvaćene površine, 'uhvatili' smo gradonosna jezgra, to je 992.000 hektara, što je površina koja bi sigurno bila oštećena da nije bilo zaštite", kazao je Nikolić.\nDodao je da se šteta sada meri promilima, iako je na određenim mestima apsolutna i dramatična za onog čiji je posed pogođen.\nBlic: Grad veličine pesnice uništio voćnjake na žitnici Pešteri: PRST PRED OKOM SE NIJE VIDEO, a ovakvo nevreme ne pamte ni ljudi stari 90 godina\nRadio 021: Za dva dana potrošeno hiljadu protivgradnih raketa, oluja ipak nanela veliku štetu usevima\nRTS: Oluja koja je pogodila Srbiju ne događa se često, gradonosni oblaci imali snagu termonuklearne bombe\nRadio Televizija Vojvodine: Oluja koja je prekjuče pogodila Srbiju imala snagu termonuklearne bombe (VIDEO)


Donet novi Kodeks korporativnog upravljanja\nSkupština Privredne komore Srbije usvojila je novi Kodeks korporativnog upravljanja, izrađen uz finansijsku i tehničku podršku USAID BEP-a. Više stručnjaka, preduzeća, udruženja i drugih zainteresovanih strana bilo je angažovano na pripremi principa i preporuka novog Kodeksa. U novi Kodeks korporativnog upravljanja uneti su i primeri najbolje inostrane i domaće prakse u oblasti korporativnog upravljanja i prava privrednih društava.\nUz to, novi Kodeks, kao tzv. „meki“ propis, predstavlja još jedan korak napred u smislu pružanja uputstava i smernica privrednicima u Srbiji za uvođenje i primenu savremenog korporativnog upravljanja preduzećima i rizikom, kao i za nova rešenja poslovnih partnerstava koja nisu uređena zakonom. Ovim rešenjima trebalo bi da se značajno unapredi poslovni uspeh. U novom Kodeksu date su preporuke za uspešno upravljanje malim i srednjim preduzećima i porodičnim firmama. Takođe, kada je reč o korporativnom upravljanju državnim preduzećima, novim Kodeksom uvode se preporuke za javni sektor i državna preduzeća čija bi primena za posledicu trebalo da ima veću efikasnost i pošteniju konkurenciju. Privredna komora Srbije dostavila je Kodeks „Službenom glasniku“ na objavljivanje i počela je da ga distribuira privredi.\nPuna primena „tvrdih“ i „mekih“ propisa kojima se uređuje rad privrednih društava omogućiće bolju zaštitu investitora u Srbiji i povećati profesionalizam i stručnost menadžera, poslovnih ljudi, sudija i državnih službenika u Srbiji. Time će se unaprediti i efikasnost korporativnog upravljanja u privatnim i državnim preduzećima u Srbiji, olakšati im pristup izvorima finansiranja – i to naročito posredstvom tržišta kapitala – i time im povećati šanse za poslovni uspeh. Bolje upravljanje i poboljšano finansiranje srpskih preduzeća za posledicu će imati i njihov veći ugled i bolju reputaciju, što će se opet odraziti na privlačenje novih investicija, održivi razvoj i rast i – posledično – veću zaposlenost.


Daniel Craig mora na operaciju gležnja nakon povrede na setu Prolog\nGlumac Daniel Craig će se morati podvrgnuti operaciji gležnja nakon nesreće na snimanju najnovijeg filma o Jamesu Bondu, prenosi BBC.\nProšle nedelje je saopšteno da se glumac okliznuo i povredio dok je snimao akcionu scenu na Jamajki.\n"Snimanje će se nastaviti kada se Daniel Craig oporavi, a to će trajati otprilike dve nedelje nakon operacije", kažu producenti.\nTermin objavljivanja novog nastavka sage o Jamesu Bondu ne bi trebao biti izmenjen tako da se predviđa da će svetlo dana ugledati u aprilu 2020. godine.\nU ovom filmu, još uvek poznatom pod radnim nazivom "Bond 25", Craig peti put igra najpoznatijeg tajnog agenta na svetu, a film režira Cary Joji Fukunaga.\nInteresantno je da ova povreda gležnja nije jedina koju je britanski glumac zadobio na setu Jamesa Bonda. Tokom 2015. godine on je imao operaciju kolena nakon povrede zadobijene tokom snimanja nastavka "Spectre".\nNAJVEĆI SPEKTAKL NA LEDU PONOVO U SRBIJI - DISNEY ON ICE ČAROLIJA NA LEDU OD 1. DO 3. NOVEMBRA\nPREMIJERA filma "Beograd – sa Borisom Malagurskim"\nOvacije na premijeri filma 'Ustav Republike Hrvatske'


Danilovićevih 44 leta - Osvrt na jednu blistavu karijeru... - Sportske.net\nDanilovićevih 44 leta - Osvrt na jednu blistavu karijeru...\nJedan od najboljih košarkaša naše zemlje svih vremena, Predrag Saša Danilović, rođen je na današnji dan pre 44 godine.\nUz rođendanske čestitke Daniloviću, prilika je da se podsetimo njegovog košarkaškog puta, kao i nekih nezaboravnih detalja iz karijere čoveka, koji će zauvek ostati upisan kao deo ''zlatnog doba'' košarke na ovom prostorima.\nPredrag Danilović je rođen u Sarajevu, 1970. godine, a košarkom je počeo da se bavi u KK Bosna. Njegov ogromni talenat vrlo brzo je postao primećen, a kada su ga videli ljudi iz Partizana, odmah su poželeli da takvog bisera imaju u svojim redovima.\nU toj nameri crno-beli su i uspeli, ali uz dosta bure. Bosna nije želela da se tako lako odrekne supertalentovanog košarkaša, ali upornost crno-belih i ogromna želja samog Danilovića da obuče crno-beli dres, bili su na kraju jači i on je 1988. godine došao u Partizan.\nIpak, Danilović je morao da pauzira narednih godinu dana, jer njegov dotadašnji klub nije želeo da mu izda ispisnicu, ali to nije omelo, niti usporilo njegov košarkaški napredak.\nSaradnja sa Duškom Vujoševićem, koji je tada počinjao svoju trofejnu trenersku karijeru na klupi Partizana, vrlo brzo se pokazala uspešnom i Danilović je sve više postajao jedan od ključnih igrača sjajne generacije crno-belih u to vreme.\nPrve trofeje sa Partizanom, Danilović je osvojio 1989. godine, u Kupu Jugoslavije, a onda i u (međunarodnom) Kupu Radivoja Koraća.\nTo je bio tek početak impresivnog trofejnog niza koji danas Danilović ima iza sebe.\nKruna njegovog boravka u Partizanu bila je, svakako titula šampiona Evrope iz Istanbula 1992. godine, a Danilović je, uz Sašu Đorđevića, bio najistaknutiji pojedinac te nezaboravne ekipe.\nNaravno, kad je ostvario ciljeve u Partizanu, Danilović se otisnuo u inostranstvo, u ekipu Virtusa iz Bolonje, a pre nekoliko dana bili smo, po ko zna koji put, bili svedoci kakav trag je on ostavio i u ovom klubu, koji je odlučio da povuče Danilovićevu peticu, njemu u čast.\nTrofeji su se nizali i u Italiji, a logičan korak u njegovoj daljoj karijeri bio je odlazak u NBA ligu 1995. godine, u ekipu Majamija, gde se zadržao do 1997, kada je prešao u Dalas.\nIpak, u Maveriksima se nije dugo zadržao, pa je ubrzo odlučio da se vrati u Bolonju, u ekipu koja tada nosi naziv Kinder, gde je 2000. godine i okončano karijeru, znatno ranije nego što se to očekivalo.\nTokom svih tih godina, Danilović je imao i nezaboravnu reprezentativnu karijeru. Već kao 19-godišnjak, bio je deo reprezentacije SRF Jugoslavije, koja je osvojila evropsko zlato, a onda to potvrdila i 1991.\nPosle perioda sankcija, reprezentativni trofeji nastavili su da se nižu i sa nacionalnim timom tadašnje SR Jugoslavije, sa kojom je osvojio titulu prvaka Evrope 1995 (sećate se onog ''kucanja'' preko Sabonisa) i 1997, pa olimpijsko srebro 1998, kao i evropsku bronzu 1999. godine.\nPo završetku igračke karijere, vratio se u svoj Partizan, koji i danas veoma uspešno vodi na mestu predsednika kluba.\nU prilogu, da se podsetimo samo nekih trenutaka iz Danilovićeve blistave igračke karijere...


Koliko Amerika plaća ruske NVO pred izbore - Sputnjik Srbija\n13:10 14.09.2016 (osveženo 13:18 14.09.2016) Preuzmite kraći link\nU Rusiji nepoželjna Američka državna agencija za međunarodni razvoj (USAID), koja je označena kao strani agent i koja je zvanično prestala da radi u Rusiji pre četiri godine, dobila je tri miliona dolara za finansiranje ruskih NVO uoči izbora za Državnu dumu.\nO tome govore podaci nedavno objavljeni na američkom vladinom sajtu za otkrivanje informacija o ispunjavanju državnih ugovora.\n© Foto : screen print\nFinansijski izveštaj USAID-a\nPrema podacima portala, za ruske NVO 2016. godine izdvojeno je tri miliona dolara „za aktivnost u RF“. Mere čiji detalji nisu objavljeni treba da budu realizovane do 2017. godine.\nVažno je napomenuti da je od 2012. godine do danas na snazi državni ugovor prema kojem američke vlasti svake godine šalju USAID-u novac, a on distribuira sredstva prema sopstvenom planu finansiranja programa.\nPolitički analitičar Nikolaj Šljamin smatra da Amerikanci pod „aktivnošću u RF“ mogu da podrazumevaju organizovanje protesta i stvaranje vesti koje bi mogle da podrivaju integritet zemlje. Sve je to aktuelno uoči izbora za Državnu dumu 18. septembra. Nije isključeno da je novac namenjen upravo za takvu delatnost.\nSasvim je moguće da će upravo sada pojaviti mnogo predstavnika NVO i stručnjaka koji će tvrditi da su izbori za Parlament nelegitimni, da novi predstavnici ne odražavaju interese naroda i tako dalje.\n„Pritom, glavni cilj Amerikanaca mogli bi biti predsednički izbori 2018, a glasanje u septembru 2016. godine predstavlja samo pripremu“, ističe Šljamin.\nPrema zvaničnim informacijama objavljenim na sajtu USAID-a, od 2012. godine agencija je morala da prekine svoju aktivnost na teritoriji Ruske Federacije, jer je bila označena kao „nepoželjna“. Međutim, podaci objavljeni na sajtu jedne od struktura Stejt departmenta navode da organizacija nastavlja da radi u Rusiji i da finansira NVO sektor.\nDirektor američkog Fonda za istraživanje „Frenklin Ruzvelt“ na Moskovskom državnom univerzitetu Jurij Roguljev smatra da takve organizacije prvenstveno rade sa mladim ruskim liderima, novinarima, političarima i javnim ličnostima.\n„To se može realizovati na sledeći način, na primer, Ambasada SAD objavi saopštenje o stvaranju novog programa, okupi učesnike, a zatim organizuje putovanje u Sjedinjene Države na račun budžeta. Učesnicima govore kako funkcioniše politički sistem u Americi, organizuju im posetu Kongresu i drugim organima državne vlasti, kao i sastanke sa političarima, predstavnicima medija, ljudima iz akademskih krugova. Kada se učesnici vrate u Rusiju, stvaraju se udruženja učesnika. U budućnosti ako je potrebno te ljude Amerikanci mogu da koriste u svoje interese“, rekao je on.\nProfesor Nacionalnog istraživačkog univerziteta Više škole ekonomije Oleg Matvejčev smatra da bi taj novac mogao da bude izdvojen za neprofitne organizacije kako bi one bile angažovane na posmatranju izbora.\n„Na primer, na sprovođenju odgovarajućih anketa, organizovanju pres-konferencija i informativnih kampanja, stvaranju internet resursa i tako dalje. Moguće je da se taj novac izdvaja i za podršku opoziciji. Sprečavanje rada takvih organizacija nije moguće sve dok oni ne učine nešto protivzakonito“, zaključio je Matvejčev.\nfinansiranje, USAID, NVO


Božović: Izgradnja metroa na Makišu je zločin prema narodu - Ekonomija - Dnevni list Danas\nPočetna » Ekonomija » Božović: Izgradnja metroa na Makišu je zločin prema narodu\nPotpisivanje sporazuma o izgradnji linije metroa od Makiškog polja do Mirijeva, između Vlade Srbije, Grada Beograda i kineskih i francuskih kompanija, je zločin prema narodu koji će Beograđane ostaviti bez vode za piće, ocenio je danas bivši gradski sekretar za zaštitu životne sredine, hidrogeolog Branislav Božović.\n10Piše: Beta 22. januara 2021. 15.10 Izmenjeno: 15.14\nMakiško polje Foto: N1\nBožović je za agenciju Beta kazao da vlast zbog ličnog finansijskog interesa „juriša“ na javna dobra kao što su Košutnjak, Ratno ostrvo i Makiš, a sve to na štetu građana Beograda i Srbije.\nDanas je potpisan Memorandum o razumevanju o projektu Beogradski metro vrednom 4,4 milijarde evra.\nBranislav Božović, makis\n22. januara 2021. u 15.33\nNova pljacka naroda\n22. januara 2021. u 16.59\nA moze li nesto struka i narod da se pitaju? Hocemo li posle njihovog metroa biti dodole!\nAko 100 hiljada beogradjana naprave miting na Makiskom polju,ovi mogu i da odustanu.Sad zavisi sta beogradjani i njihova deca i unuci kakvu vodu zele da piju.Ja na salasu za sebe porodicu i stoku imam odlicnu vodu za pice.\nBaš ti je dobra ta voda kaže:\n23. januara 2021. u 09.44\nZlocin je sto se zbog kradje drzave zaboravilo na narod.\n23. januara 2021. u 08.33\nna čemu zasnivate ove vaše teze?\n24. januara 2021. u 22.47\nGlupavi botovi nemaju mentalni kapacitet da to shvate.\n25. januara 2021. u 11.04\nSvaki seoski bunar kad je kopan u 19 i 20 veku,odmaknut je 30 metara od poljskih klozeta,djubrista i drugih izvora prljavstine.\nTrazili ste, gledajte.Veliki vodja uopste ne pita narod,covek je ekspert u svim oblastima.\nOn je prvenstveno političar kaže:\n24. januara 2021. u 16.48\na zatim hidrogeolog.


SIPA: Troje uhapšeno zbog izborne prevare\nSrijeda, 16.09.2020., 16:01 Srijeda, 16.09.2020., 16:01\nU Istočnom Sarajevu i Sanskom Mostu danas su uhapšene tri osobe, čije prostorije u Sanskom Mostu su jutros pretresli pripapadnici Državne agencije za istrage i zaštitu (SIPA).\nTokom dana je obavljen pretres na četiri lokacije u Sanskom Mostu. U pitanju su prostorije SDA-ovog zastupnika Asima Kambera, a preostale dvije osobe su, kako je rekao svjedok u cijelom slučaju, Fazir Vukalić, koji je Kamberov saradnik i sekretarka SDA Sanskog Mosta, Mirela Husić.\nPripadnici SIPA-e su prilikom pretresa izuzeli određenu dokumentaciju, mobilne telefone, kasete za diktafone i druge uređaje za elektronsko pohranjivanje podataka.\nOva istraga Tužilaštva BiH je usmjerena na otkrivanje i procesuiranje kaznenih djela izborne prevare za koje se sumnja da su počinjena tokom Opštih izbora u BiH 2018. godine.


Poslovna jedinica u sarajevskoj Bosanskoj tržnici | Opšta poljoprivredna zadruga Tarevci\nHome / Poslovna jedinica u sarajevskoj Bosanskoj tržnici\nOPZ Tarevci na Bosanskoj tržnici\nU prostoru prve „Bosanske tržnice“ na Dobrinji, koja je svečano otvorena 01.10.2014. godine, upriličeno je potpisivanje ugovora sa korisnicima poslovnih prostorija, čiji će se proizvodi naći na policama ove tržnice.\nU tržnici će svoje proizvode plasirati šest zadruga, uglavnom iz povratničkih mjesta od sjeverne (Posavine) do istočne Bosne (cijelo Podrinje) i Hercegovine. Cilj otvaranja „Bosanske tržnice“ je da se ekonomski pomogne, prije svega povratnička populacija koja je ekonomski najviše ugrožena, ali pruži prilika i drugima.\nDirektor Opšte poljoprivredne zadruge iz Tarevaca Nahdet Sulejmen kazao je da je vizija ove poljoprivredne zadruge da se orjentiše na izvoz. „Ovo nam je još jedan vjetar u jedra, tako da ćemo naše proizvode sa rodne Posavine plasirati u ovoj tržnici, što je veliki doprinos našem razvoju. Sve naše proizvode plasiraćemo na ovo tržište, jer ovo je najmnogoljudnija općina u BiH, tako da je veliko zadovoljstvo što smo ušli u projekat „Bosanske tržnice“. Siguran sam da će građani Sarajeva jesti zdravu hranu iz Bosanske posavine, posebno zato što se Tarevci nalaze na nadmorskoj visini od oko 300 metara nadmorske visine, tako da je to veoma zdrava i kvalitetna hrana“, istakao je Sulejmen.


Dva miliona vojnika maršira za Đinpinga (foto, video) - Sputnjik Srbija\n02:46 29 Februar 2020\nDva miliona vojnika maršira za Đinpinga (foto, video)\n19:14 30.07.2017 (osveženo 19:24 30.07.2017) Preuzmite kraći link\nKina je velikom paradom obeležila 90. godišnjicu osnivanja svoje vojske, koju je predsednik Si Đinping pozvao da služi vladajućoj Komunističkoj partiji.\nInostrani mediji nisu bili pozvani da prate taj događaj koji je prenosila državna televizija.\nIspred govornice na kojoj je bio Đinping, prošle su stotine vozila, oklopnjaka i raketa, kao i hiljade vojnika, daleko od očiju javnosti, u velikoj vojnoj bazi Zurihe, u unutrašnjoj Mongoliji, oko 50 kilometara od Pekinga.\nU paradi je učestvovalo 12.000 vojnika i bilo je angažovano 700 aviona i borbenih vozila.\nVojna parada, Kina\nHelikopteri koji su nadletali skup formirali su u vazduhu broj 90, a za njima su leteli borbeni avioni.\nU govoru pred postrojenim vojnicima, Đinping je pozvao vojsku da sledi smer Komunističke partije i bude pripravna da pobedi „svakog potencijalnog neprijatelja“.\n„Mir ne vlada svuda u svetu i moramo da ga sačuvamo. Više nego ikad u istoriji potrebna nam je snažna narodna vojska“, rekao je on.\nKina ima najbrojniju vojsku na svetu, sa dva miliona ljudi.\nPo budžetu koji ima na raspolaganju to je druga sila u svetu, daleko iza SAD, sa 143 milijarde evra planiranih za 2017. godinu, što je porast od sedam odsto u odnosu na prethodnu godinu.\nPeking je u aprilu pokazao i svoj drugi nosač aviona i u Džibutiju otvorio svoju prvu vojnu bazu van zemlje.\nparada, vojska, Kina


Petković u dvodnevnoj poseti Kosovu i Metohiji - Radio Kosovska Mitrovica\n11. March 2022, 09:22\nDirektor Kancelarije za Kosovo i Metohiju Petar Petković boraviće danas i sutra na Kosovu i Metohiji.\nPetković će danas obići opštinu Štrpce gde će se u 12 sati, u Sportskoj sali, u selu Berevce sastati sa rukovodstvom ove opštine, mladim sportistima i najmlađim članovima Kulturno umetničkog društva ovog kraja.\nNakon kraćeg sportskog i kulturno-umetničkog programa, Petković će se družiti sa decom, njihovim roditeljima i sa predstavnicima sportskih udruženja, posle čega je predviđeno njegovo obraćanje okupljenim građanima.\nNakon toga, Petković će u selu Vrbeštica, obići Osnovnu školu „Šarski odred“, gde će razgovarati sa rukovodstvom i meštanima sela.\nPredviđena je i poseta devetočlanoj porodici Mladenović prilikom koje će direktor Kancelarije za Kosovo i Metohiju uručiti porodici Mladenović pomoć.\nZa sutra planirana je poseta opštini Zubin Potok tokom koje je predviđen sastanak sa političkim predstavnicima Srpske liste i članovima lokalne samouprave ove opštine.\nU 12 sati direktor Petar Petković obići će selo Ugljare u opštini Zubin Potok i razgovaraće sa meštanima.\nPosetu Kosovu i Metohiji direktor Kancelarije za Kosovo i Metohiju Petar Petković završiće u selu Gornje Dobroševine, u 13 sati, posetom sedmočlanoj porodici Mihajlović.


Nismo čekali dugo, Partizanu stigao odgovor iz Niša! - Sportske.net\nIzvor: Sportske.net, FK Radnički\nNakon utakmice i saopštenja "Crno-belih" oglasio se i Radnički.\nSaopštenje Partizana o "brutalnoj oružanoj pljački" u Nišu!Saopštenje Partizana o "brutalnoj oružanoj pljački" u Nišu!Milošević kratak nakon poraza u Nišu, spomenuo "neke čudne stvari"...Milošević kratak nakon poraza u Nišu, spomenuo "neke čudne stvari"...Lalatović nije izdržao, pa odgovorio na uvrede "Grobara"!\nFudbaleri Radničkog ostvarili su veoma važnu pobedu protiv Partizana u Nišu gde su pobedili sa 3:1.\n"Crno-beli" su bili vidno nezadovoljni sudijskim kriterijumom glavnog arbirtra Bojana Nikolića, pa su izdali saopštenje.\nIstim manirom odgovorio je i niški klub čije saopštenje takođe prenosimo u celosti.\n"Radnički je večeras pobedio i nadigrao renomiranog rivala u svim segmentima fudbala, ali je po ko zna koji put prinuđen da se posle pošteno izvojevane pobede na terenu, van njega brani od raznih napada i saopštenja iz protivničkog tabora."\n"U tri prvenstvena meča ove sezone protiv Partizana, Radnički je upisao dve pobede i jedan remi, u svim tim utakmicama bio je kvalitetniji, a najbolji pokazatelj o odnosu snaga ova dva kluba u tekućoj sezoni je superligaška tabela, na kojoj niški tim ima 11 bodova više, uz podelu poena koja je izvršena posle 30 odigranih kola."\n"Fudbalski klub Radnički je prošle srede izgubio od Partizana sa 1:0 u prvoj utakmici polufinala Kupa Srbije, a posle nje je pružio ruku i čestitao crno-belima na trijumfu, iako je bilo elemenata na koje je mogao da se žali. Ekipa se prosto nakon tog duela suočila sa svojim greškama i ispravila ih, što se najbolje moglo videti na večerašnjoj utakmici."\n"Partizan je svojim saopštenjem pokušao da umanji našu zasluženu pobedu, da je obezvredi i da satanizuje Radnički, po ko zna koji put od početka sezone. Ovde je u pitanju očigledan pokušaj pritiska na sudije pred revanš meč polufinala Kupa Srbije, koji je zakazan za 15. maj u Nišu i Radnički to neće dozvoliti."\n"To što Partizan stvara alibi pred utakmicu koju igra sa Crvenom zvezdom nas, a ni bilo koji drugi klub u Srbiji ne bi trebalo da dotiče. Ali, njihovi alibiji su postali uobičajna praksa i oni im sigurno neće pomoći da se dokopaju nastupa u Evropi."\n"Pozivamo naše prijatelje iz Partizana da svoje unutrašnje probleme rešavaju unutar kluba, da razloge neuspeha ne traže u drugima i da ponovo viteški ukrstimo koplja 15. maja na stadionu Čair."\n"I u porazu treba biti veliki, ali ta lekcija u Partizanu očigledno nije nikada naučena", zaključuje se u saopštenju.


Vesti online / Vesti / Srbija / Bez gužvi na naplatnim rampama\nBez gužvi na naplatnim rampama\nPutevi Srbije ovogodišnju letnju seobu iz zemalja Zapadne Evrope prema jugoistoku Starog kontinenta dočekuju pojačanom aktivnošću da ne bi bilo gužvi ili zastoja u saobraćaju. Putarina u Srbiji će osim elektronskim putem bez zaustavljanja, moći da se plati u dinarima, evrima ili platnim karticama.\nObezbeđene dodatne ekipe inkasanata\nDragan Milić, šef odseka naplate putarine od Jagodine do Leskovca kaže da je pripremljeno sve neophodno.\n- Postignut je dogovor o stalnim dežurstvima patrola saobraćajne policije pored naplatnih rampi na punktovima kod Niša i Doljevca. U saradnji sa gradskom upravom Niša i Sektorom za vanredne situacije dogovoreno je da u slučaju zastoja na auto-putu budu formirane pripravne zdravstvene ekipe, a biće u svakom trenutku obezbeđene i cisterne sa vodom za piće na punktovima Nais i Doljevac - rekao je Milić.\nDirektor Sektora naplate Puteva Srbije Milenko Caković kaže za "Vesti" da će tokom cele turističke sezone svi kanali za naplatu putarine i distribuciju kartica u oba pravca auto-puta biti u funkciji 24 sata dnevno.\n- Tokom leta naš sektor primenjivaće vanredni režim rada tokom kojeg će biti obezbeđen dovoljan broj radnika za rad na naplati na udarnim mestima, ali i rezervne ekipe inkasanata u slučaju većih naleta kako bi se izbegle eventualne gužve. U slučaju potrebe na svim većim naplatnim stanicama biće otvorene dodatne reverzibilne trake. Formirane su i ekipe radnika tehničke službe za otklanjanje kvarova na rampama - kaže Caković.\nPrvi nalet motorizovanih turista očekuje se već od sutra popodne, prvog julskog vikenda.


Niška televizija » Pojačana kontrola saobraćaja\nObjavljeno 16.12.2013. 13:20\nSaobraćajna policija Policijske uprave u Nišu je u kontroli saobraćaja, od petka,13. decembra, do ponedeljka 16.decembra, zatekla ukupno 7 vozača da upravljaju vozilom pod dejstvom alkohola sa preko 1, 20 promila, pri čemu kod jednog od vozača koji je zatečen na Vizantijskom bulevaru utvrđeno 4,11 promila alkohola u krvi. Svih 7 vozača je zadržano do 12 sati zbog upravljanja vozilom pod dejstvom alkohola.\nI u narednom periodu policijski službenici Saobraćajne policije nastaviće sa pojačanom kontrolom saobraćaja, a posebna pažnja biće usmerena na kontrolu vozača koji upravljaju vozilom pod dejstvom alkohola.\nUhapšena prilikom krađe slivnika\nIzgoreo „golf“ u blizini Saborne crkve


Dačić: Nisam prebrojavao crvena krvna zrnca kada sam govorio o Crnogorcima - Politika - Dnevni list Danas\nPočetna » Politika » Dačić: Nisam prebrojavao crvena krvna zrnca kada sam govorio o Crnogorcima\n0Piše: Beta 10. februara 2020. 20.40 Izmenjeno: 20.42\n„Moje izjave su se odnosile na neophodnost da se prekine veza agentura crnogorskih službi u Srbiji i korišćenja svih resursa u Srbiji, tu mislim i na političke funkcije i na rukovodeća mesta, a da se istovremeno pomaže režim u Crnoj Gori i podržava zakon kojim se otima imovina Srpske pravoslavne crkve u Crnoj Gori“, rekao je Dačić.\nNa konferenciji za novinare posle sastanka sa šefom italijanske diplomatije Luiđijem Di Majom, Dačić je kazao da „nije prebrojavao crvena krvna zrnca“, nego da je upitao zašto nema Srba u državnoj upravi Crne Gore ako vlastima te zemlje „nisu važna crvena krvna zrnca“.\nŠef srpske diplomatije je naveo da je usvajanje crnogorskog Zakona o slobodi veroispovesti bila greška, da takav zakon „ne postoji nigde u Evropi“.\n„Da li je moguće da Srba kojih u Crnoj Gori ima 29 odsto bude manje od pet odsto u državnoj upravi te zemlje“, upitao je Dačić i dodao da Srbija „želi mir, stabilnost i dijalog sa Crnom Gorom i unutar Crne Gore“.\n„Neistina je da je Varheji napustio sastanak zbog mojih primedbi“\nMinistar spoljnih poslova Srbije Ivica Dačić ponovio je danas u Beogradu da je neistina da je evropski komesar za proširenje Oliver Varhelji napustio prošlonedeljni sastanak zbog primedbi koje je izneo šef srpske diplomatije.\n„Neistina je da je Varhelji napustio sastanak ili da je sastanak prekinut. Ja ništa lično nisam rekao komesaru i ne znam zašto je to neko izmislio“, rekao je Dačić na zajedničkoj konferenciji za novinare posle sastanka sa šefom italijanske diplomatije Luiđijem Di Majom.\nDačić je kazao da je na sastanku Varheljija sa članovima Vlade Srbije u četvrtak u Beogradu iznosio primedbe koje iznosi na svakom sastanku sa evropskim zvaničnicima.\n„Na svakom sastanku iznosim primedbe zbog toga što se Briselski sporazum ne primenjuje, zbog toga što je kroz Poglavlje 35 napredak Srbije u evrointegracijama uslovljen pomakom u dijalogu sa Prištinom, i zbog toga što se EU ne izjašnjava o crnogorskom Zakonu o slobodi veroispovesti“, kazao je Dačić.\n„Niko od državljana Srbije nije zaražen novim korona virusom iz Kine“\nŠef srpske diplomatije Ivica Dačić izjavio je danas u Beogradu da nijedan državljanin Srbije nije zaražen novim oblikom korona virusa iz Kine.\nNa konferenciji za novinare posle sastanka sa šefom italijanske diplomatije Luiđijem Di Majom, Dačić je rekao da se u Vuhanu, središtu epidemije respiratorne infekcije izazvane novim korona virusom, nalazi dvoje državljana Srbije koji su tamo ostali po svojoj želji, a da se ostali nalaze u karantinu u Francuskoj, gde su prebačeni iz Kine francuskim avionom.\n„Oni su dobro, nisu zaraženi. Taj karantin ističe u nedelju i ako sve bude u redu, oni će potom nastaviti kretanje“ kazao je Dačić.\nOn je naveo da su svi putnici sa broda kod Hongkonga koji je stavljen u karantin evakuisani, ali da su dva srpska državljanina koji su članovi posade morali da ostanu na brodu, i dodao da oni nisu zaraženi.\nGovoreći o drugom brodu koji je stavljen u karantin kod japanskog grada Jokohame, Dačić je rekao da su svi srpski državljani i dalje na tom brodu na kojem ima 3.700 putnika.\nŠef srpske diplomatije je kazao i da Srbija daje veliku podršku Kini u borbi protiv korona virusa i dodao da bi voleo da poseti tu zemlju, ali da ne zna kada će to biti moguće jer su letovi iz Evrope uglavnom obustavljeni.\nDi Majo je rekao da će blokada letova iz Kine i ka Kini ostati na snazi u Italiji dok bude neophodno, odnosno dok naučna zajednica ne oceni da je bezbedno njeno ukidanje.\nOn je naveo da Italija želi da bude „bliska kineskoj vladi i narodu“, da se neće baviti samo bezbednošću svog naroda, već da želi da pomogne Pekingu u borbi protiv epidemije.\nCrna Gora, crnogorci, Ivica Dačić, Korona virus, Oliver VarheljiBeograd


Legalizacija otimačine - Glas Srpske\nŽeljka Domazet 02.06.2018 12:36\nI pored činjenice da je vlasništvo nad imovinom jedno od najstarijih prava svuda u normalnim zemljama i demokratskom svijetu, u BiH, u kojoj se mnoge stvari rješavaju mimo ostalog svijeta, ni to nije tako.\nAko ste kojim slučajem vlasnik imovine u Federaciji i niste bili u prilici da na različitim sajtovima i oglasnim tablama otkrijete da je od vas traženo da se javite u određenom roku i uknjižite je na svoje ime, ostaćete sasvim sigurno bez onoga što ste i vi i vaši preci godinama imali kao svoje vlasništvo.\nVjerujući da će makar Ustavni sud BiH odlučiti da Zakon o zemljišnim knjigama koji je donijela FBiH nije u skladu sa Ustavom, zvaničnici iz Srpske su tražili od ove institucije da se odredi o tom zakonu, ali njihova odluka je i u ovom slučaju, kao i u mnoštvu drugih, poražavajuća. Naime, Ustavni sud je utvrdio da je ovo zakonsko rješenje u Federaciji usklađeno sa Ustavom i da nema ništa sporno u toj otimačini. Najnovija legalizacija otimačine još jedna je u nizu poruka uglavnom srpskom narodu da u Federaciji više nema šta da traži i da su ovim zakonskim rješenjem, koje je potvrdio Ustavni sud, vrata za srpski narod zauvijek zaključana.\nAko se ima u vidu činjenica da je u Federaciji svakim danom sve manje srpskog življa, da su uglavnom ostali stari i iznemogli i da institucije orkestrirano rade na tome da i zemlja koju su imali ne bude više njihova, jasno je kao dan da će se i svi tragovi po kojima se moglo utvrditi da su ovaj dio BiH gradili i u njemu živjeli, vrlo brzo izbrisati. Zemljišne knjige će donijeti neku novu sliku, a odluke kojima se Srbima u Federaciji vraća konstitutivnost ostaće samo mrtvo slovo na papiru.\nSvi oni koji poznaju prilike u ovoj zemlji prije rata i imaju uvid u sve ono što se dešava nakon potpisivanja Dejtonskog sporazuma, zasigurno će konstatovati da u Federaciji mnogo više prava i vlasništva imaju Arapi nego nekada domicilno stanovništvo. Zemlji u kojoj najviša pravosudna institucija donosi odluku kojom tvrdi da je Ustavom zagarantovano da se nakaradnim zakonima i propisima otima zemlja koja je vijekovima imala vlasnika, ne može očekivati da bude napredna i prosperitetna. U zemlji u kojoj ni Ustav, ni zakoni, ni propisi ne mogu garantovati ni pravo vlasništva kao jedno od najstarijih prava, nije ništa drugo do bezakonje pokriveno papirima i nakaradnim odlukama koje nigdje u svijetu nisu primjenjive. Imajući sve to u vidu, šta reći do samo konstatovati da je drugo ime za BiH zemlja apsurda, u kojoj je bezakonje zakonom i Ustavom verifikovano.